Ye Ohe Nɔ—Galatiabii 5:22, 23 | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Amis Angola Mumuii Awiemɔ Arabic Argentina Mumuii Awiemɔ Armenia Armenia (West) Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Chuvash Cibemba Cinyanja Colombia Mumuii Awiemɔ Croatia Cuban Sign Language Czech Czech Mumuii Awiemɔ Dangme Denmark Digor Douala Dutch Ecuador Mumuii Awiemɔ Edo Efik Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French French Mumuii Awiemɔ Ga Garifuna Georgia Germany Germany Mumuii Awiemɔ Guarani Gujarat Gun Haitian Creole Hausa Hebri Hela Hela Mumuii Awiemɔ Herero Hiligaynon Hindi Hiri Motu Hungary Hungary Mumuii Awiemɔ Ibanag Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Jula Kabiye Kannada Kenya Mumuii Awiemɔ Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malawi Mumuii Awiemɔ Malay Malayalam Mam Mambwe-Lungu Marathi Maya Mazatec (Huautla) Mbunda Mexico Mumuii Awiemɔ Mingrelian Mixe (North Central) Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (Cameroon) Pohnpei Poland Poland Mumuii Awiemɔ Portugal Mumuii Awiemɔ Portuguese (Brazil) Punjabi Quebec Mumuii Awiemɔ Quechua (Ancash) Quechua (Bolivia) Romania Romania Mumuii Aweimɔ Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Taiwan Mumuii Awiemɔ Tajiki Tamil Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tsonga Turkey Turkmen Tuvalu Twi Tzeltal Tzotzil Ukrain Urhobo Uzbek Venda Venezuela Mumuii Awiemɔ Vietnam Waray-Waray Wolaita Xhosa Yoruba Zande Zapotec (Isthmus) Zimbabwe Mumuii Awiemɔ Zulu\n“Mumɔ lɛ yibiiwoo ji . . . henɔyeli.”—GAL. 5:22, 23.\nLALAI: 121, 36\nMɛni wɔkaseɔ yɛ bɔ ni Nyɔŋmɔ etsu Satan atuatsemɔ lɛ he nii ehã lɛ mli?\nTsĩi mɛi komɛi ni ye amɛhe nɔ kɛ mɛi komɛi ni efeee nakai ni awie amɛhe yɛ Biblia lɛ mli lɛ atã.\nKɛ́ wɔkase Biblia lɛ, mɛɛ gbɛ nɔ ebaanyɛ eye ebua wɔ ni wɔye wɔhe nɔ?\n1, 2. (a) Mɛɛ naagbai mɛi ni nyɛɛɛ amɛhe nɔ amɛye lɛ náa? (b) Mɛni hewɔ ehe miihia ni wɔkase henɔyeli he sane ŋmɛnɛ?\nHENƆYELI ji su kpakpa, ni Yehowa baanyɛ aye abua wɔ ni wɔjie su nɛɛ kpo. (Gal. 5:22, 23) Yehowa nyɛɔ eyeɔ ehe nɔ yɛ shihilɛ fɛɛ shihilɛ mli be fɛɛ be. Shi adesai ji wɔ, ni wɔyeee emuu, ni enɛ hewɔ lɛ, jeee be fɛɛ be wɔnyɛɔ wɔyeɔ wɔhe nɔ. Naagbai ni mɛi kɛkpeɔ ŋmɛnɛ lɛ pii yɛ ni eji amɛnyɛ amɛye amɛhe nɔ kulɛ, amɛkɛkpeŋ. Akɛ nɔkwɛmɔnɔ lɛ, henɔyeli ni mɛi bɛ lɛ hewɔ lɛ, amɛtsiɔ be amɛwoɔ be mli, ni enɛ nyɛɔ esaa amɛmɔdɛŋbɔɔ yɛ skul loo nitsumɔhe lɛ he. Kɛfata he lɛ, henɔyeli ni mɛi bɛ lɛ hewɔ lɛ, amɛjɛɔ mɛi, amɛtɔɔ dãa, amɛyeɔ mɛi awui, amɛtseɔ amɛhefatalɔi gbãla, amɛmɔɔ nyɔmɔ, sui gbohii kaa amɛhe, awoɔ amɛ tsuŋ, amɛhaoɔ waa, amɛnáa bɔlɛnamɔ mli helai, ni amɛhiɛɔ hɔ ni tsɛmɛi bɛ he.—Lala 34:12-15.\n2 Mɛi ni nyɛɛɛ amɛhe nɔ amɛye lɛ tsɛɔ naagbai amɛhãa amɛ diɛŋtsɛ amɛhe kɛ mɛi krokomɛi, ni nyɛsɛɛ nɛɛ mɛi ni tamɔ nakai lɛ ayi efa waa. Shi enɛ efeee wɔ naakpɛɛ, ejaakɛ Nyɔŋmɔ Wiemɔ lɛ gba akɛ, yɛ ‘naagbee gbii lɛ amli lɛ, mɛi ni nyɛɛɛ amɛhe nɔ amɛye’ lɛ ayi baafa.—2 Tim. 3:1-3.\n3. Mɛni hewɔ ehe miihia ni wɔye wɔhe nɔ?\n3 Mɛni hewɔ ehe miihia ni wɔye wɔhe nɔ? Susumɔ yiŋtoi enyɔ ni he hiaa nɛɛ ahe. Klɛŋklɛŋ lɛ, akpa shi ana akɛ, bei pii lɛ, mɛi ni nyɛɔ amɛyeɔ amɛhenumɔi anɔ lɛ náaa naagbai pii. Agbɛnɛ hu, amɛnyɛɔ amɛkɛ mɛi hiɔ shi jogbaŋŋ, amɛmli fuuu mramra, amɛyeee amɛtsui tuutu, ni amɛhaooo amɛhe tsɔ yɛ nibii ahe. Nɔ ni ji enyɔ lɛ, dani wɔbaanyɛ wɔsa Nyɔŋmɔ hiɛ lɛ, esa akɛ wɔnyɛ wɔye akɔnɔi fɔji anɔ, ni wɔjo kai anaa foi. Enɛ ni Adam kɛ Hawa eyanyɛɛɛ amɛfee lɛ. (1 Mose 3:6) Ŋmɛnɛ lɛ, mɛi pii ekɔ amɛnane ni amɛkɛ naagbai babaoo miikpe.\n4. Mɛni esa akɛ mɛi ni náaa lɛ mlɛo akɛ amɛbaaye amɛhe nɔ lɛ akai koni no awo amɛ hewalɛ?\n4 Yehowa le akɛ adesa ko bɛ ni baanyɛ aye ehe nɔ be fɛɛ be yɛ shihilɛ fɛɛ shihilɛ mli, ejaakɛ wɔyeee emuu. Enɛ hewɔ lɛ, eesumɔ ni eye ebua wɔ ni wɔnyɛ wɔye akɔnɔi fɔji anɔ. (1 Maŋ. 8:46-50) Yehowa ji wɔnaanyo, ni esumɔɔ wɔsane. Emli hi hã mɛi fɛɛ ni miitao amɛsɔmɔ lɛ shi amɛnáaa lɛ mlɛo kwraa akɛ amɛbaaye amɛhe nɔ yɛ nibii komɛi amli lɛ, ni ewoɔ amɛ hewalɛ. Yɛ nikasemɔ nɛɛ mli lɛ, wɔbaasusu bɔ ni Yehowa eye ehe nɔ yɛ shihilɛi komɛi amli lɛ he. No sɛɛ lɛ, wɔbaasusu mɛi komɛi ni awie amɛhe yɛ Biblia lɛ mli ni ye amɛhe nɔ kɛ mɛi komɛi ni efeee nakai lɛ hu ahe, ni wɔkwɛ nibii komɛi ni baanyɛ aye abua wɔ ni wɔye wɔhe nɔ.\nYEHOWA NƆKWƐMƆNƆ KPAKPA LƐ\n5, 6. Mɛɛ nɔkwɛmɔnɔ kpakpa Yehowa efee yɛ henɔyeli gbɛfaŋ?\n5 Yehowa yeɔ ehe nɔ be fɛɛ be yɛ shihilɛ fɛɛ shihilɛ mli, ejaakɛ eyeɔ emuu yɛ nɔ fɛɛ nɔ mli. (5 Mose 32:4) Shi wɔ lɛ, wɔyeee emuu. Fɛɛ sɛɛ lɛ, ehe miihia ni wɔsusu henɔyeli he nɔkwɛmɔnɔ kpakpa ni Yehowa efee lɛ he, ejaakɛ no dani wɔbaanyɛ wɔnu nɔ ni henɔyeli ji lɛ shishi jogbaŋŋ, ni wɔkase Nyɔŋmɔ. Mɛɛ shihilɛi komɛi ni sa kadimɔ waa amli Yehowa eye ehe nɔ yɛ?\n6 Susumɔ bɔ ni Yehowa fee enii ehã be ni Satan kɛ kuɛŋtimɔ tse ehiɛ atua lɛ he okwɛ. Nɔ ni Satan fee lɛ yɛ hiɛdɔɔ waa, ni ŋwanejee ko bɛ he akɛ, enifeemɔ lɛ hã ŋwɛibɔfoi anɔkwafoi lɛ ahiɛ fee amɛ yaa ni ewo amɛmli la waa. Ekolɛ, nakai bo hu onuɔ he kɛ́ okwɛ amanehului ni ejɛ Satan atuatsemɔ lɛ mli kɛba lɛ. Shi Yehowa ye ehe nɔ. Ehaaa shi ní ebaafee nɔ ko ni esaaa. Eto etsui shi ni eye jalɛsane. (2 Mose 34:6; Hiob 2:2-6) Yehowa ehã be eshwie mli, ejaakɛ esumɔɔɔ ni mɔ ko mɔ ko hiɛ kpãtãa, “shi moŋ eesumɔ ni mɛi fɛɛ atsake amɛtsui.”—2 Pet. 3:9.\n7. Mɛni wɔkaseɔ yɛ Yehowa nɔkwɛmɔnɔ lɛ mli?\n7 Mɛni wɔkaseɔ yɛ Yehowa nɔkwɛmɔnɔ lɛ mli? Nɔ ni wɔkaseɔ ji akɛ, dani wɔbaawie loo wɔbaafee nɔ ko lɛ, esa akɛ wɔsusu he kɛya shɔŋŋ. Esaaa akɛ wɔhaa shi yɛ nɔ ko nɔ ko mli. Dani wɔbaakpɛ wɔyiŋ yɛ sane ko ni he hiaa waa lɛ he lɛ, esa akɛ wɔto wɔtsui shi kwraa ni wɔsusu he jogbaŋŋ, ni wɔsɔle wɔbi Yehowa hiɛshikamɔ koni wɔnyɛ wɔwie loo wɔfee nɔ ni ja. (Lala 141:3) Kɛ́ mɛi wo wɔmli la lɛ, ewaaa kwraa akɛ wɔbaafee nɔ ko ni esaaa, kɛkɛ lɛ sɛɛ mli lɛ, wɔshwa wɔhe. Wɔteŋ mɛi babaoo ená enɛ mli niiashikpamɔ.—Abɛi 14:29; 15:28; 19:2.\nNYƆŊMƆ TSUJI NI YE AMƐHE NƆ KƐ MƐI NI EFEEE NAKAI\n8. (a) Nɛgbɛ wɔbaanyɛ wɔná henɔyeli he nɔkwɛmɔnii kpakpai yɛ? (b) Be ni Potifar ŋa lɛ ka akɛ ebaalaka Yosef koni ekɛ lɛ abawɔ lɛ, mɛni ye ebua Yosef ni enyɛ eye ehe nɔ? (Kwɛmɔ mfoniri ni yɔɔ nikasemɔ lɛ shishijee lɛ.)\n8 Ani okaiɔ Biblia mli saji komɛi ni hãa wɔnaa nɔ hewɔ ni ehe miihia waa ni wɔye wɔhe nɔ? Ekome ni mɛi pii kaiɔ ji, Yakob bi Yosef sane lɛ. Be ni Yosef sɔmɔɔ yɛ Potifar, ni ji Farao blafoiatsɛ lɛ shĩa lɛ, ekɛ kaa ko kpe. Potifar ŋa lɛ na akɛ Yosef ‘he yɛ fɛo,’ ni eka akɛ ebaalaka lɛ koni ekɛ lɛ abawɔ. Shi Yosef ekpɛlɛɛɛ; eye ehe nɔ. Mɛni ye ebua lɛ ni enyɛ efee nakai? Ŋwanejee ko bɛ he akɛ, ehe be kɛsusu nɔ ni baaba kɛji ekɛ Potifar ŋa lɛ fite gbãla lɛ he. Be ni Potifar ŋa lɛ mɔ Yosef atade lɛ mli koni ekɛ lɛ abawɔ lɛ, Yosef jo foi ni ewie akɛ: “Te aaafee tɛŋŋ ni mafee efɔŋ kpeteŋkpele ni tamɔ nɛkɛ nɛɛ, ni mafee esha mashi Nyɔŋmɔŋ?”—1 Mose 39:6, 9; kanemɔ Abɛi 1:10.\n9. Mɛni obaanyɛ ofee kɛsaa ohe koni onyɛ ojo kaa naa foi?\n9 Mɛni wɔkaseɔ yɛ Yosef sane lɛ mli? Nɔ kome ni wɔkaseɔ ji akɛ, kɛ́ wɔnu he akɛ wɔyafee nɔ ko ni Nyɔŋmɔ sumɔɔɔ lɛ, esa akɛ wɔye wɔhe nɔ. Nyɛmimɛi komɛi yɛ ni dani amɛbaaba anɔkwale lɛ mli lɛ, amɛfeɔ fu, amɛtɔɔ dãa, amɛshɛreɔ zigareti, amɛkɛ tsofai fɔji tsuɔ nii, amɛkɛ amɛhe woɔ bɔlɛnamɔ jeŋba sha mli, loo amɛfeɔ nibii gbohii krokomɛi ni tamɔ nakai. Amɛteŋ mɛi komɛi yɛ ni yɛ amɛbaptisimɔ lɛ sɛɛ po lɛ, nibii gbohii nɛɛ afeemɔ baa amɛtsine yɛ be kɛ beiaŋ. Be fɛɛ be ni obaanu he akɛ ofee nɔ ko ni teɔ shi ewoɔ Yehowa mlai lɛ, hemɔ be ni osusu bɔ ni ebaasa okɛ Yehowa teŋ wekukpaa lɛ he ehã lɛ he. Enɛ baaye abua bo ni onyɛ oye ohe nɔ koni okaŋmɛɛ ohe ohã akɔnɔi fɔji. Tsɔ hiɛ osusu shihilɛi srɔtoi ni baanyɛ afee kaa kɛhã bo lɛ ahe, ni okpɛ oyiŋ yɛ nɔ ni obaafee koni okayaje shihilɛi ni tamɔ nakai lɛ amli lɛ he. (Lala 26:4, 5; Abɛi 22:3) Kɛ́ okɛ kaa ko kpe lɛ, kpa Yehowa fai ni eduro bo hiɛshikamɔ, ni eye ebua bo ni oye ohe nɔ.\n10, 11. (a) Mɛɛ naagba oblahii kɛ oblayei pii kɛkpeɔ yɛ skul? (b) Mɛni baanyɛ aye abua Kristofoi oblahii kɛ oblayei koni amɛkafee nɔ ko ni Nyɔŋmɔ sumɔɔɔ?\n10 Kristofoi oblahii kɛ oblayei ni yɔɔ ŋmɛnɛ lɛ ateŋ mɛi pii kɛ kai ni tamɔ Yosef nɔ lɛ kpeɔ. Amɛteŋ mɔ kome ji Kim. Kim klasbii lɛ ateŋ mɛi babaoo kɛ mɛi náa bɔlɛ Hɔɔ kɛ Hɔgbaa, kɛkɛ lɛ kɛ́ amɛba skul lɛ, amɛba amɛmiigba. Shi Kim kɛ ehe wooo jeŋba sha nɛɛ mli. Ewie akɛ, bei komɛi lɛ, ehe feɔ shoo ni enuɔ he akɛ ebɛ mli ni ayaa. Skulbii lɛ kɛɛ buulu ji lɛ, ni no hewɔ efeee jɔle lɛ. Shi yɛ anɔkwale mli lɛ, Kim hiɛ kã shi moŋ. Ele akɛ, kɛ́ oblahii kɛ oblayei fee jɔle lɛ, ewaaa akɛ amɛkɛ amɛhe baawo bɔlɛnamɔ jeŋba sha mli. (2 Tim. 2:22) Kim skulbii lɛ fɔɔ lɛ bimɔ kɛji ekã he eji oblayoo fro. Kɛ́ amɛbi lɛ nakai lɛ, enáa hegbɛ egbalaa nibii amli etsɔɔ amɛ koni amɛle nɔ hewɔ ni ekɛ mɛi náaa bɔlɛ lɛ. Wɔmiihã Kristofoi oblahii kɛ oblayei fɛɛ ni etswa amɛfai shi akɛ amɛkɛ amɛhe woŋ bɔlɛnamɔ jeŋba sha mli lɛ aekoo! Yehowa hiɛ sɔɔ nyɛ waa diɛŋtsɛ!\n11 Biblia lɛ gbaa wɔ mɛi komɛi ni eyanyɛɛɛ amɛbɔlɛnamɔ akɔnɔi anɔ amɛye lɛ hu ahe sane, ni ehãa wɔleɔ yibii gbohii ni amɛkpa. Kɛ́ okɛ shihilɛ ni tamɔ Kim nɔ lɛ miikpe lɛ, jwɛŋmɔ oblanyo ni bɛ yitsoŋ ni awie ehe yɛ Abɛi yitso 7 lɛ he. Agbɛnɛ hu, susumɔ nɔ ni Amnon fee lɛ he, ni ojwɛŋ nibii gbohii ni jɛ mli kɛba lɛ anɔ. (2 Sam. 13:1, 2, 10-15, 28-32) Fɔlɔi, nyɛbaanyɛ nyɛkɛ nyɛbii lɛ asusu Biblia mli saji nɛɛ ahe yɛ nyɛweku jamɔ lɛ shishi, koni no aye abua amɛ ni amɛye amɛhe nɔ ni amɛhiɛ akã shi.\n12. (a) Mɛɛ gbɛ nɔ Yosef ye ehenumɔi anɔ be ni enyɛmimɛi lɛ ba Ejipt lɛ? (b) Mɛɛ shihilɛi amli ehe baahia ni wɔye wɔhenumɔi anɔ yɛ?\n12 Yosef ye ehe nɔ yɛ shihilɛ kroko hu mli. Be ni enyɛmimɛi lɛ ba Ejipt ni amɛbahe niyenii lɛ, Yosef ejieee ehe shi etsɔɔɔ amɛ. Efee nakai koni ekɛna nɔ tuuntu ni yɔɔ amɛtsui mli. Be ni enyɛɛɛ ehenumɔi anɔ eye dɔŋŋ lɛ, eshi amɛhiɛ eyahɔ he ko ni efo. (1 Mose 43:30, 31; 45:1) Kɛ́ nyɛmi ko loo onaanyo ko fee nɔ ko ni egba onaa lɛ, esa akɛ okase Yosef ni oye ohe nɔ koni okawie loo ofee nɔ ko ni nilee bɛ mli. (Abɛi 16:32; 17:27) Kɛ́ ashwie owekunyo ko kɛje asafo lɛ mli lɛ, esa akɛ oye ohe nɔ ni okɛ lɛ akashara ja ehe ebahia ni ofee nakai yɛ nɔ ko hewɔ. Bei komɛi lɛ, ewa kɛhã wɔ akɛ wɔbaaye wɔhenumɔi anɔ yɛ shihilɛi ni tamɔ nɛkɛ amli, shi kɛ́ wɔkai akɛ Yehowa nɔkwɛmɔnɔ lɛ sɛɛ wɔnyiɛɔ ni eŋaawoo toi wɔboɔ lɛ, no baahã efee mlɛo fioo kɛhã wɔ.\n13. Mɛni wɔkaseɔ yɛ Maŋtsɛ David sane lɛ mli?\n13 Mɔ kroko ni wɔbaanyɛ wɔkase nii kɛjɛ eshihilɛ mli ji Maŋtsɛ David. Eyɛ mli akɛ ahã lɛ hegbɛ ko ni nɔ kwɔ waa moŋ, shi be ni Saul kɛ Shimei fee lɛ dɔlɛ nii lɛ, emli fuuu amɛ, ni asaŋ efeee amɛ nɔ ko. (1 Sam. 26:9-11; 2 Sam. 16:5-10) Shi jeee be fɛɛ be David nyɛ eye ehe nɔ. Akɛ nɔkwɛmɔnɔ lɛ, ekɛ Batsheba fite gbãla. Agbɛnɛ hu, be ni Nabal, kpɛkpɛilɔ lɛ, kɛ lɛ yeee jogbaŋŋ lɛ, emli fu waa. (1 Sam. 25:10-13; 2 Sam. 11:2-4) Fɛɛ sɛɛ lɛ, nibii pii yɛ ni wɔteŋ mɔ fɛɛ mɔ baanyɛ akase yɛ David he. Klɛŋklɛŋ lɛ, esa akɛ asafoŋ onukpai lɛ aye amɛhe nɔ, ni amɛkwɛ jogbaŋŋ koni amɛkaye nyɛmimɛi lɛ anɔ nuŋtsɔmɛi asane. Nɔ ni ji enyɔ lɛ, esaaa akɛ wɔteŋ mɔ ko mɔ ko nuɔ he akɛ enyɛŋ egbee shi kɔkɔɔkɔ kɛ́ aka lɛ.—1 Kor. 10:12.\nNIBII NI BAAYE ABUA BO KONI ONYƐ OYE OHE NƆ\n14. Mɛɛ niiashikpamɔ nyɛmi nuu ko ná? Ni mɛni hewɔ ehe miihia ni wɔ hu wɔye wɔhe nɔ kɛ́ wɔyaje shihilɛ ko ni tamɔ nakai lɛ mli?\n14 Mɛni baaye abua bo koni onyɛ oye ohe nɔ? Susumɔ nyɛmi nuu ko ni atsɛɔ lɛ Luigi lɛ niiashikpamɔ lɛ he okwɛ. Nuu ko kɛ etsɔne bashi enɔ lɛ sɛɛ. Nuu lɛ bɔi Luigi jɛmɔ ni eka akɛ ekɛ lɛ baanɔ, tsɛ, lɛ ji mɔ ni naagba lɛ jɛ. Luigi sɔle ebi Yehowa ni eye ebua lɛ koni emli akafu, ni ebɔ mɔdɛŋ akɛ ebaajɔɔ nuu lɛ tsui he, shi nuu lɛ booo lɛ toi. Nuu lɛ hiɛ bolɔmɔ ni Luigi ŋma etsɔne lɛ nɔmba lɛ ni eshi lɛ etee. Otsi sɛɛ lɛ, Luigi ku esɛɛ ni eyasara yoo ko ni ekɛkpe yɛ shiɛmɔ nɔ. Be ni etee lɛ, naa nuu lɛ! Asomoaŋ, yoo lɛ wu ni. Be ni nuu lɛ na Luigi lɛ, ehiɛ gbo ni ekpa lɛ fai. Ekɛɛ lɛ akɛ ebaawa lɛ koni asaa etsɔne lɛ oya. Nuu lɛ bo Biblia mli sane ni Luigi kɛ eŋa lɛ gbaa lɛ toi ni enya he waa. Bɔ ni nibii tee lɛ lɛ hã Luigi na akɛ, ehi waa akɛ eye ehe nɔ ni emli fuuu be ni sane lɛ ba lɛ, ejaakɛ eji emli fu kulɛ, ekolɛ nibii anaa eyakpaŋ bɔ ni etee lɛ lɛ.—Kanemɔ 2 Korintobii 6:3, 4.\nBɔ ni wɔfeɔ wɔnii wɔhãa kɛ́ mɔ ko fee wɔ nɔ ko lɛ, baanyɛ asa wɔshiɛmɔ nitsumɔ lɛ he (Kwɛmɔ kuku 14)\n15, 16. Mɛɛ gbɛ nɔ Biblia lɛ ni obaakase lɛ baaye abua bo kɛ oweku lɛ ni nyɛnyɛ nyɛye nyɛhe nɔ?\n15 Kɛ́ wɔkɛ hiɛdɔɔ kase Biblia lɛ jogbaŋŋ lɛ, ebaaye ebua wɔ ni wɔnyɛ wɔye wɔhe nɔ. Ani okaiɔ nɔ ni Nyɔŋmɔ kɛɛ Yoshua lɛ? Ekɛɛ lɛ akɛ: “Kaahã nɛkɛ mla wolo nɛɛ mli wiemɔi lɛ miikpa yɛ odaaŋ, shi jwɛŋmɔ he nyɔɔŋ kɛ shwane, koni ojwɛŋ nɔ ni ofee tamɔ bɔ ni aŋma yɛ mli lɛ pɛpɛɛpɛ; ejaakɛ no baahã ofee nɔbatsɛ kɛ hiɛshikalɔ.” (Yosh. 1:8) Mɛɛ gbɛ nɔ Biblia lɛ ni obaakase lɛ baaye abua bo ni oye ohe nɔ?\n16 Tamɔ bɔ ni wɔna yɛ nikasemɔ nɛɛ mli lɛ, Biblia lɛ hãa wɔleɔ mɛi komɛi ni ye amɛhe nɔ lɛ ahe sane kɛ bɔ ni amɛná he sɛɛ amɛhã. Agbɛnɛ hu, ewieɔ mɛi komɛi ni efeee nakai lɛ ahe, ni etsɔɔ wɔ naagbai ni jɛ mli kɛba. Nɔ ko hewɔ Yehowa hã aŋmala saji nɛɛ fɛɛ ashwie shi lɛ. (Rom. 15:4) No hewɔ lɛ, nilee yɛ mli waa akɛ wɔbaakane, wɔkase, ni wɔjwɛŋ nɔ. Kɛ́ okane saji nɛɛ, susumɔ bɔ ni bo kɛ oweku lɛ baanyɛ aná he sɛɛ lɛ he. Kpa Yehowa fai ni eye ebua bo ni okɛ nɔ ni okaseɔ yɛ e-Wiemɔ lɛ mli lɛ atsu nii. Kɛ́ ona akɛ ewa kɛhã bo akɛ obaaye ohe nɔ yɛ shihilɛi komɛi amli lɛ, kaaku ohiɛ oshwie nɔ. Moŋ lɛ, sɔlemɔ yɛ he ni omia ohiɛ waa akɛ obaatsu he nii. (Yak. 1:5) Pɛimɔ asafo lɛ woji lɛ amli, koni ona nibii pɔtɛi ni baanyɛ awa bo ni oye ohe nɔ.\n17. Mɛni fɔlɔi baanyɛ afee kɛye amɛbua amɛbii lɛ koni amɛye amɛhe nɔ?\n17 Fɔlɔi, te nyɛbaafee tɛŋŋ nyɛye nyɛbua nyɛbii lɛ ni amɛye amɛhe nɔ? Akɛ henɔyeli fɔɔɔ mɔ ko mɔ ko; tamɔ bɔ ni eji yɛ sui krokomɛi fɛɛ agbɛfaŋ lɛ, bii kaseɔ kɛjɛɔ amɛfɔlɔi adɛŋ. (Efe. 6:4) No hewɔ lɛ, kɛ́ ona akɛ obii lɛ nyɛɛɛ amɛye amɛhe nɔ lɛ, bi ohe akɛ, ‘Ani mi diɛŋtsɛ lɛ, miyeɔ mihe nɔ?’ Kɛ́ obii lɛ na akɛ oyaa shiɛmɔ kɛ asafoŋ kpeei be fɛɛ be, ni ofeɔ weku jamɔ daa otsi lɛ, ebaaná amɛnɔ hewalɛ kpakpa. Kaahã “dabi” kɛɛmɔ wa kɛhã bo! Yehowa tsɔɔ Adam kɛ Hawa nɔ ni amɛbaanyɛ amɛfee kɛ nɔ ni amɛnyɛŋ amɛfee yɛ trom lɛ mli. Efee nakai koni ekɛye ebua amɛ ni amɛna akɛ, esa akɛ amɛba amɛhe shi amɛhã lɛ. Kɛ́ bo hu otsɔse obii lɛ ni ofee nɔkwɛmɔnɔ kpakpa ohã amɛ lɛ, amɛ hu amɛbaale bɔ ni ayeɔ he nɔ. Kɛ́ otsɔse obii lɛ koni amɛsumɔ Nyɔŋmɔ nɔyeli lɛ ni amɛhi shi yɛ emlai kɛ eshishitoo mlai lɛ anaa lɛ, otsɔɔ amɛ nɔ ko ni jara wa waa diɛŋtsɛ.—Kanemɔ Abɛi 1:5, 7, 8.\n18. Mɛni hewɔ esa akɛ wɔkɛ hiɛshikamɔ ahala wɔnanemɛi?\n18 Kɛ́ fɔlɔi ji wɔ jio, jeee fɔlɔi ji wɔ jio lɛ, esa akɛ wɔkɛ hiɛshikamɔ ahala wɔnanemɛi. No hewɔ lɛ, okɛ mɛi ni baawo bo hewalɛ ni okɛ otii kpakpai amamɔ ohiɛ ni otsi ohe kɛje naagbai ahe lɛ abɔ. (Abɛi 13:20) Kɛ́ okɛ mɛi ni jwɛŋɔ mumɔŋ nibii ahe ni amɛyeɔ amɛhe nɔ lɛ bɔ lɛ, obaakase amɛ ni bo hu obaaye ohe nɔ. Nakai nɔŋŋ bo hu ojeŋba kpakpa lɛ baawo amɛ hewalɛ. Kɛ́ wɔtee nɔ wɔye wɔhe nɔ lɛ, wekukpaa kpakpa baaya nɔ ahi wɔ kɛ Nyɔŋmɔ teŋ daa, wɔshihilɛ baaŋɔɔ, ni wɔbaaná wɔsuɔlɔi kɛ wɔnanemɛi anɔ hewalɛ kpakpa.\nKɛmaje Mɔ Ko Kɛmaje Mɔ Ko Ye Ohe Nɔ


Gbɛ Ni Kɛ Mɔ Yaa Miishɛɛ Shihilɛ Mli Ekoŋŋ—Hiɛnɔkamɔ Kɛhã Adesai\nKANEMƆ YƐ Albania Altai Bashkir Blɔfo Cebuano Chinese Mandarin (Simplified) Chinese Mandarin (Traditional) Croatia Czech Czech Mumuii Awiemɔ Denmark Dutch Ecuador Mumuii Awiemɔ Estonia Faroese Finland French French Mumuii Awiemɔ Ga Germany Germany Mumuii Awiemɔ Greenland Hebri Hela Hiligaynon Hindi Hungary Hungary Mumuii Awiemɔ Iloko Indonesia Italia Italia Mumuii Awiemɔ Japan Japan Mumuii Awiemɔ Kirghiz Korea Korea Mumuii Awiemɔ Latvia Lithuania Macedonia Myanmar New Zealand Mumuii Awiemɔ Norway Norway Mumuii Awiemɔ Persia Poland Poland Mumuii Awiemɔ Portugal Portugal Mumuii Awiemɔ Quechua (Bolivia) Romania Russia Russia Mumuii Awiemɔ Serbia (Roma) Serbian (Cyrillic) Sinhala Slovak Slovenia Spania Swahili Sweden Swedish Mumuii Awiemɔ Swiss German Mumuii Awiemɔ Tagalog Tamil Thailand Ukrain Uzbek\nGbɛ Ni Kɛ Mɔ Yaa Miishɛɛ Shihilɛ Mli Ekoŋŋ\nEYƐ mli akɛ adesai ebote yakayaka shihilɛ gbɛ mli ákɛ nɔ ni jɛ atua ni amɛtse amɛshi ŋwɛi nɔyeli lɛ mli kɛba moŋ, shi Nyɔŋmɔ shiii adesai akɛ mɛi ni bɛ hiɛnɔkamɔ. Biblia lɛ tsɔɔ mli akɛ: “Aŋɔ bɔɔ nii lɛ awo yakayakanii ashishi, jeee amɛ diɛŋtsɛ amɛsuɔmɔ naa, shi moŋ yɛ mɔ ni ba amɛ shi lɛ hewɔ, yɛ nɔhiɛkamɔ mli; akɛ bɔɔ nii lɛ diɛŋtsɛ hu baaye amɛhe kɛjɛ fitemɔ nyɔŋyeli lɛ mli kɛya Nyɔŋmɔ bii lɛ anunyam heyeli lɛ mli.” (Romabii 8:20, 21) Hɛɛ, Nyɔŋmɔ kɛ hiɛnɔkamɔ ha klɛŋklɛŋ adesai gbalashihilɛ mli hefatalɔi abii lɛ. No ji hiɛnɔkamɔ ni ma shi shiŋŋ ni ji akɛ abaaha adesai aye amɛhe kɛjɛ esha kɛ gbele ni amɛná akɛ gboshinii lɛ mli. Abaanyɛ aha amɛná amɛkɛ Yehowa Nyɔŋmɔ teŋ wekukpaa ni bɛŋkɛ kpaakpa mli ŋɔɔmɔ ekoŋŋ. Yɛ mɛɛ gbɛ nɔ?\nNyɔŋmɔ kɛ hiɛnɔkamɔ ha adesai koni anyɛ aha amɛye amɛhe kɛjɛ esha kɛ gbele nyɔŋyeli mli\n2 Beni Adam kɛ Hawa fee esha lɛ, amɛshɔ hegbɛ ni amɛ seshibii lɛ aaaná akɛ amɛaaná shihilɛ ni yɔɔ miishɛɛ kɛya naanɔ yɛ shikpɔŋ nɔ lɛ kɛjɛ amɛdɛŋ. Amɛhɔ̃ɔ amɛ wɔsɛɛ be weku lɛ amɛwo esha kɛ gbele nyɔŋyeli shishi ni amɛkɛtsake hegbɛ ni amɛaaná akɛ amɛaakpɛ amɛyiŋ yɛ nɔ ni ja kɛ nɔ ni ejaaa he kɛha amɛhe lɛ. Akɛni amɛfɔ amɛshwiei lɛ amɛwo nakai weku lɛ mli hewɔ lɛ, abaanyɛ akɛ amɛshwiei lɛ ato nyɔ̃ji ni akɛ amɛ eyato ŋshɔkpɔ ni yɔɔ he ko shɔŋŋ ni nɔyelɔi ni waa mɔ yi yeɔ nɔ yɛ jɛmɛ akɛ maŋtsɛmɛi lɛ he. Yɛ anɔkwale mli lɛ, gbele eye adesai ni maŋtsɛ kroko eŋɔ amɛ akɛ enyɔ̃ji lɛ anɔ maŋtsɛ—esha. (Romabii 5:14, 21) Etamɔ nɔ ni mɔ ko kwraa bɛ ni baahere amɛ. Sane lɛ ji akɛ, amɛblematsɛ lɛ ji mɔ ni hɔ̃ɔ amɛ ewo nyɔŋyeli mli! Shi nuu ko ni feɔ mɔ ejurɔ tsu ebinuu, ni ekɛ jara lɛ fɛɛ ni he hiaa koni amɛha mɛi fɛɛ ni yɔɔ nyɔŋyeli mli lɛ aná heyeli ba.—Lala 51:7; 146:4; Romabii 8:2.\n3 Yɛ mfonirifeemɔ nii nɛɛ mli lɛ, nuu lɛ ni here nyɔ̃ji lɛ ayiwala lɛ damɔ shi kɛha Yehowa Nyɔŋmɔ. Binuu ni kɛ jara lɛ ba koni akɛná heyeli lɛ ji Yesu Kristo. Ehi shi akɛ Nyɔŋmɔ Bi koome dani ebatsɔ adesa. (Yohane 3:16) Lɛ ji Yehowa klɛŋklɛŋ bɔɔ nɔ, ni bɔɔ nii krokomɛi fɛɛ ni yɔɔ jeŋ muu lɛ ba shihilɛ mli kɛtsɔ enɔ. (Kolosebii 1:15, 16) Yehowa tsɔ naakpɛɛ gbɛ nɔ etsake mumɔŋ Bi nɛɛ wala ewo oblayoo fro ko fɔmɔ kotoku mli koni anyɛ afɔ abifao lɛ akɛ adesa ni yeɔ emuu, ni no ji jara ni he hiaa ni abaanyɛ akɛtsu ŋwɛi jalɛsaneyeli taomɔ nii ahe nii.—Luka 1:26-31, 34, 35.\n4 Beni Yesu eye aaafee afii 30 lɛ, abaptisi lɛ yɛ Yordan Faa lɛ mli. Mumɔ krɔŋkrɔŋ lɛ, aloo Nyɔŋmɔ nitsumɔ hewalɛ lɛ fɔ lɛ mu beni abaptisiɔ lɛ lɛ. No hewɔ lɛ, ebatsɔ Kristo lɛ, ní eshishitsɔɔmɔ ji “Mɔ ni Afɔ Lɛ Mu.” (Luka 3:21, 22) Yesu sɔɔmɔ nitsumɔ ni tee nɔ yɛ shikpɔŋ nɔ lɛ he afii etɛ kɛ fã. Yɛ nakai afii lɛ amli lɛ, etsɔɔ esɛɛnyiɛlɔi lɛ “Nyɔŋmɔ maŋtsɛyeli lɛ” ni ji ŋwɛi nɔyeli ni adesai baaku sɛɛ ahi shishi ni amɛná amɛkɛ Yehowa Nyɔŋmɔ teŋ toiŋjɔlɛ wekukpaa lɛ he sane. (Luka 4:43; Mateo 4:17) Yesu le gbɛ ni adesai baatsɔ nɔ amɛná miishɛɛ shihilɛ, ni ekɛ gbɛtsɔɔmɔi diɛŋtsɛ ni kɔɔ miishɛɛnamɔ he lɛ ha esɛɛnyiɛlɔi lɛ. Mɛni hewɔ ogbeleee Mateo yitso 5 kɛyashi 7 yɛ o-Biblia lɛ mli ni okane nii ni etsɔɔ yɛ Gɔŋ nɔ Shiɛmɔ lɛ mli lɛ ekomɛi?\nAni odaŋ mɔ ni jie bo kɛjɛ nyɔŋyeli mli lɛ shi babaoo?\n5 Ákɛ mɔ ni tamɔɔɔ Adam lɛ, Yesu fee toiboo eha Nyɔŋmɔ yɛ nɔ fɛɛ nɔ mli. “Efeee esha.” (1 Petro 2:22; Hebribii 7:26) Yɛ anɔkwale mli lɛ, eyɛ hegbɛ akɛ ehiɔ shi yɛ shikpɔŋ nɔ kɛyaa naanɔ, shi ‘eŋɔ ewala eŋmɛ shi’ koni ekɛwo nɔ ni Adam laaje lɛ he nyɔmɔ eha Nyɔŋmɔ. Beni Yesu yɔɔ sɛŋmɔtso lɛ nɔ lɛ, ekɛ adesa wala ni eye emuu ni eyɔɔ lɛ ha. (Yohane 10:17; 19:17, 18, 28-30; Romabii 5:19, 21; Filipibii 2:8) Nakai feemɔ ha Yesu kɛ kpɔmɔnɔ lɛ ha, aloo ewo jara ni he hiaa ni akɛbaahe adesai kɛjɛ esha kɛ gbele nyɔŋyeli mli lɛ he nyɔmɔ. (Mateo 20:28) Bo lɛ susumɔ he akɛ ootsu nii dɛŋdɛŋ yɛ he ko ni nyɔmɔwoo fioo ko pɛ onáa, ni oyɛ nyɔŋyeli mli diɛŋtsɛ. Ani odaŋ mɔ ni to gbɛjianɔ koni akpɔ̃ bo kɛjɛ nyɔŋyeli mli kɛ mɔ ni kɛ ehe ha koni ekɛ ewala ashã afɔle aha bo yɛ onɔ̃ lɛ najiaŋ lɛ shi babaoo? Agbele gbɛ ko naa aha bo kɛtsɔ kpɔmɔnɔ gbɛjianɔtoo lɛ nɔ koni oku osɛɛ kɛya Nyɔŋmɔ jeŋ muu fɛɛ weku lɛ mli ni oná shihilɛ ni miishɛɛ yɔɔ mli diɛŋtsɛ, ní oye ohe kɛjɛ esha kɛ gbele nyɔŋyeli mli.—2 Korintobii 5:14, 15.\n6 Le ni aaale Yehowa mɔbɔnalɛ ni esaaa wɔ lɛ ni ohiɛ aaasɔ lɛ haa onáa yiŋtoo babaoo ni ooodamɔ nɔ okɛ nilee wiemɔi ni yɔɔ Biblia lɛ mli lɛ atsu nii yɛ bo diɛŋtsɛ oshihilɛ mli. Ŋɔɔ shishitoo mlai ni wa fe fɛɛ lɛ ateŋ ekome ni okɛaatsu nii lɛ akɛ nɔkwɛmɔnɔ—mɛi krokomɛi ni okɛ amɛhe eshai aaake amɛ kɛ́ amɛtɔ̃ onɔ. Ani okaiɔ wiemɔi ni anaa yɛ Kolosebii yitso 3, kukuji 12 kɛyashi 14 ni wɔsusu he yɛ Nikasemɔ 2 lɛ mli lɛ? Nakai ŋmalɛi kukuji lɛ wo bo hewalɛ koni okɛ mɛi krokomɛi ahe eshai ake amɛ kɛ́ ekolɛ oyɛ nɔ ni okɛaatsɔɔ akɛ osane ja po. Shishinumɔ ni yɔɔ sɛɛ lɛ tsɔɔ nɔ hewɔ, akɛ: “Taakɛ bɔ ni [Yehowa, NW] hu ŋɔfa nyɛ lɛ, nakai nyɛ hu nyɛfea.” Kɛ ohiɛ sɔ nɔ ni Yehowa kɛ Yesu Kristo efee eha adesai lɛ jogbaŋŋ nɔŋŋ pɛ lɛ, ebaatsirɛ bo koni okɛ mɛi krokomɛi ahe eshai ake amɛ yɛ nɔ fɛɛ nɔ ni ekolɛ amɛfee amɛshi bo lɛ sɛɛ, titri lɛ, kɛ́ amɛshwa amɛhe ni amɛkpa fai.\n1. Ani Yehowa eŋmɛɛ adesai ahe ni amɛbɛ hiɛnɔkamɔ?\n2. Wɔbaanyɛ wɔkɛ nɔ ni Adam fee eshwiei lɛ ato mɛni he?\n3. Mɛni hewɔ oblayoo fro fɔ Yesu Kristo lɛ?\n4. Mɛni ji Yesu Kristo nitsɔɔmɔi lɛ ekomɛi, ni mɛni hewɔ emɔɔ shi waa nakai lɛ?\n5, 6. Te bo diɛŋtsɛ onuɔ nɔ ni Yehowa kɛ Yesu efee kɛha adesai lɛ he ohaa tɛŋŋ?\nKɛ́ okane sane nɛɛ lɛ, obaale nɔ hewɔ ni Yesu gbo, nɔ ni kpɔmɔnɔ lɛ ji, kɛ nɔ ni Yesu feɔ bianɛ.\nBiblia lɛ tsɔɔ bɔ ni Yesu gbele lɛ he miihia waa hã. Ani yiŋtoo ko hewɔ egbo lɛ?


Ani Nyɔŋmɔ Le Nɔ ni Baaba Wɔsɛɛ?\nBuu-Mɔɔ | May 2014\nKANEMƆ YƐ Afrikaans Albania Amharic Arabic Armenia Armenia (West) Aymara Bislama Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Dangme Denmark Dutch Efik Estonia Ewe Finland French Ga Georgia Germany Guarani Gun Haitian Creole Hebri Hela Hiligaynon Hungary Igbo Iloko Indonesia Italia Japan Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korea Krio Latvia Lingala Lithuania Luganda Luo Macedonia Malagasy Malta Maya Mizo Moore Myanmar Nepali Ngabere Norway Nzema Oromo Ossetia Papiamento (Aruba) Papiamento (Curaçao) Persia Poland Portuguese (Brazil) Quechua (Ayacucho) Quechua (Bolivia) Quichua (Imbabura) Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tatar Thailand Tigrinya Tiv Tshiluba Tsonga Turkey Tuvalu Twi Ukrain Umbundu Urdu Vietnam Wayuunaiki Xhosa Yoruba Zande Zulu\nAni Mɔ ko Baanyɛ Ale Nɔ ni Baaba Wɔsɛɛ?\nWɔ fɛɛ wɔsusuɔ wɔsɛɛ he. Wɔsusuɔ bɔ ni wɔ kɛ wɔsuɔlɔi ashihilɛ baaji ahã wɔsɛɛ lɛ he. Wɔbiɔ wɔhe saji tamɔ: ‘Ani mibii lɛ baaná shihilɛ kpakpa wɔsɛɛ? Ani oshara ko baahã je lɛ hiɛ akpata? Mɛni manyɛ mafee bianɛ koni mishihilɛ ahi wɔsɛɛ?’ Ebɛ naakpɛɛ akɛ wɔɔbi wɔhe saji ni tamɔ enɛɛmɛi; yɛ wɔfɔmɔŋ su naa lɛ, wɔ fɛɛ wɔsumɔɔ ni awo wɔ hewalɛ, wɔjwɛŋmɔŋ akã wɔ shi, nibii aya nɔ jogbaŋŋ ahã wɔ, ni wɔmii ashɛ wɔhe be fɛɛ be. Kɛ́ onyɛ oná nɔmimaa yɛ nɔ ni baaba wɔsɛɛ lɛ he lɛ, obaanyɛ oto gbɛjianɔ yɛ heloŋ kɛ henumɔŋ fɛɛ koni onyɛ okpee nɔ ni baaba lɛ naa.\nNo hewɔ lɛ, wɔsɛɛ lɛ, te oshihilɛ baaji ahã tɛŋŋ? Ani mɔ ko baanyɛ ale? Mɛi komɛi ni he esa waa lɛ ebɔ mɔdɛŋ akɛ amɛaagba nɔ ni baaba wɔsɛɛ. Nibii ni amɛgba lɛ ekomɛi eba mli, shi pii hu baaa mli. Kɛ̃lɛ, Nyɔŋmɔ baanyɛ agba nɔ ni baaba wɔsɛɛ lɛ ni eba mli pɛpɛɛpɛ. Ewiemɔ lɛ kɛɔ akɛ: “Mi ní mijɛɔ shishijee lɛ mijajeɔ naagbee nii lɛ, ni mijɛɔ blema beebe mijajeɔ nii ní anáko afee lɛ.” (Yesaia 46:10) Ani nibii ni Nyɔŋmɔ wieɔ lɛ baa mli pɛpɛɛpɛ?\nANI NIBII NI NYƆŊMƆ EWIE LƐ EBA MLI?\nMɛni hewɔ esa akɛ ole kɛji nibii ni Nyɔŋmɔ gba yɛ blema lɛ ba mli loo ebaaa mli lɛ? Kɛ́ be fɛɛ be ni kɔɔyɔŋ tsakemɔ he adafitswalɔ ko tswa nɔ ko ni baaba lɛ he adafi ni ebaa mli lɛ, ani oheŋ ewiemɔ oyeŋ? Ekã shi faŋŋ akɛ, kɛ́ ekɛɛ nɔ ko yɛ kɔɔyɔɔ tsakemɔ he ni baaba wɔ lɛ, obaabo lɛ toi. Nakai nɔŋŋ kɛ́ oná ole akɛ nibii ni Nyɔŋmɔ gba yɛ blema lɛ fɛɛ ba mli lɛ, obaahe nɔ ni egba yɛ owɔsɛɛ he lɛ oye.\nGbogbo ni asaa atswa ekoŋŋ yɛ blema Ninive tsukoi lɛ amli\nMAŊ KPETEŊKPELE KO HIƐKPATAMƆ:\nAkɛ nɔkwɛmɔnɔ lɛ, ebaafee naakpɛɛ waa kɛji mɔ ko nyɛ egba akɛ etsɛŋ ni abaabutu maŋtiase kpeteŋkpele ko ni yɔɔ hewalɛ waa ni ehi shi afii ohai abɔ lɛ, ni eba mli pɛpɛɛpɛ. Nyɔŋmɔ tsɔ enaawielɔi lɛ ateŋ mɔ kome nɔ egba nɔ ko ni tamɔ nakai. Egba akɛ abaakpata Ninive maŋtiase lɛ hiɛ. (Zefania 2:13-15) Mɛni yinɔsaneŋmalɔi eŋma yɛ sane nɛɛ he? Nyɔŋmɔ gbalɛ nɛɛ sɛɛ aaafee afii 15, yɛ afi 600 D.Ŋ.B. afii lɛ amli lɛ, Babilonbii lɛ kɛ Mediabii lɛ yatutua Ninive ni amɛbutu lɛ. Kɛfata he lɛ, Nyɔŋmɔ tsɔ hiɛ ewie akɛ Ninive baatsɔ “amaŋfɔ” ni jɛmɛ ‘baagbĩ keketee tamɔ ŋa nɔ.’ Ani gbalɛ nɛɛ ba mli pɛpɛɛpɛ? Hɛɛ. Eyɛ mli akɛ maŋ lɛ kɛ ehewɔŋ maji lɛ fɛɛ dalɛ baashɛ kilomitai 518 kɛbɔle moŋ, shi mɛi ni batutua maŋ lɛ ebaaa maŋ lɛ yi ni amɛhi mli, taakɛ ekolɛ mɛi baasusu akɛ amɛbaafee lɛ. No najiaŋ lɛ, amɛkpata ehiɛ. Mɛɛ maŋkwramɔŋ saji amlipɛilɔ baanyɛ agba nɔ ko tamɔ nɛkɛ ni eba mli pɛpɛɛpɛ?\nABAASHÃ GBƆMƐI AWUI:\nMɛi enyiɛ baaná ekãa ni amɛtsɔɔ mɔ ko ni baashã gbɔmɛi awui yɛ afɔleshãa latɛ ko nɔ lɛ gbɛ́i, weku mli ni ebaajɛ, kɛ maŋ nɔ ni nakai afɔleshãa latɛ lɛ baahi lɛ gbɛ́i, ní efee nakai afii 300 kɛtsɔ hiɛ? Ekã shi faŋŋ akɛ mɔ ni baanyɛ agba nɔ ko ni efɔɔɔ kaa ni tamɔ nɛkɛ ni eba mli lɛ baahe gbɛ́i waa. Nyɔŋmɔ naawielɔ lɛ tswa adafi akɛ: “Abaafɔ binuu ko yɛ David we lɛ, ni aaatsɛ egbɛi Yosia,” ni ekɛfata he akɛ ‘ebaashã gbɔmɛi awui’ yɛ afɔleshãa latɛ ni yɔɔ Betel maŋ lɛ mli lɛ nɔ. (1 Maŋtsɛmɛi 13:1, 2) Gbalɛ nɛɛ sɛɛ aaafee afii 300 lɛ, awo mɔ ko ni jɛ David weku lɛ mli lɛ maŋtsɛ. Egbɛ́i ji Yosia, ni gbɛ́i nɛɛ jeee gbɛ́i ko ni afɔɔ woo yɛ Biblia beaŋ. Yosia tsu ni “ayaloo wui kɛjɛ gbohii abui lɛ amli, ni ebashã yɛ afɔleshãalatɛ” ni yɔɔ Betel lɛ nɔ, taakɛ agba afɔ̃ shi lɛ pɛpɛɛpɛ. (2 Maŋtsɛmɛi 23:14-16) Te mɔ ko aaafee tɛŋŋ egba gbalɛ ko ni yɔɔ fitsofitso tamɔ nɛkɛ kɛji jeee ŋwɛi ajɛ ajie lɛ kpo atsɔɔ lɛ?\nBiblia lɛ mli gbalɔi lɛ gba Babilon shigbeemɔ lɛ, ni eba mli pɛpɛɛpɛ\nMAŊTSƐYELI KO NAAGBEE:\nKɛ́ mɔ ko nyɛ egba akɛ abaabutu jeŋ hewalɛ kpeteŋkpele ko, ni etsɔɔ mɔ ni baafee nakai lɛ gbɛ́i—afii babaoo dani afɔ mɔ lɛ—kɛ agbɛnɛ hu, gbɛ ni yɔɔ srɔto kwraa ni mɔ lɛ baatsɔ nɔ efee nakai, ni fɛɛ ba mli pɛpɛɛpɛ lɛ, ani ehe efeŋ bo naakpɛɛ? Nyɔŋmɔ wie akɛ nuu ko ni atsɛɔ lɛ Koresh baanyiɛ mɛi ahiɛ ni amɛyaye maŋ ko nɔ kunim. Koresh nɛɛ baahã Yudafoi ni aŋɔ amɛ nom lɛ aye amɛhe, ni ebaafĩ amɛsɛɛ ni amɛma amɛsɔlemɔtsu krɔŋkrɔŋ lɛ ekoŋŋ. Kɛfata he lɛ, Nyɔŋmɔ tsɔɔ akɛ nibii ni Koresh baafee ni ekɛye maŋ lɛ nɔ lɛ eko ji akɛ ebaahã faai agbĩ. Etsɔɔ hu akɛ abaashi maŋ lɛ agboi lɛ afɔ̃, ni enɛ baahã efee mlɛo akɛ aaaye maŋ lɛ nɔ kunim. (Yesaia 44:27–45:2) Ani nibii fɛɛ ni Nyɔŋmɔ wie yɛ gbalɛ nɛɛ mli lɛ ba mli pɛpɛɛpɛ? Yinɔsaneŋmalɔi kpɛlɛɔ nɔ akɛ kunim ni Koresh ye nɛɛ ji nɔ ko ni ba diɛŋtsɛ. Koresh kɛ esraafoi lɛ fee nɔ ko ni sa kadimɔ waa; amɛgba nujɔɔ amɛhã Babilon nui lɛ ateŋ ekome, ni efee tamɔ nɔ ni ehã faai lɛ emii. Agbɛnɛ hu, tabilɔi lɛ tsɔmɔ agboi ni ashi afɔ̃ lɛ amli kɛbote maŋ lɛ mli. No sɛɛ lɛ, Koresh hã Yudafoi lɛ ye amɛhe, ni ewie akɛ amɛbaanyɛ amɛya ni amɛyama amɛsɔlemɔtsu ni yɔɔ Yerusalem lɛ ekoŋŋ. Nɔ ni Koresh fee nɛɛ yɛ naakpɛɛ waa, ejaakɛ jeee Yudafoi lɛ a-Nyɔŋmɔ lɛ ejaa. (Ezra 1:1-3) Mɔ ko nyɛŋagba nɔ ko ni eba mli fitsofitso nɛkɛ, akɛ ja Nyɔŋmɔ pɛ?\nNɔkwɛmɔnii etɛ nɛɛ tsɔɔ bɔ ni Nyɔŋmɔ nyɛɔ egbaa wɔsɛɛ sane ni ebaa mli pɛpɛɛpɛ. Jeee enɛɛmɛi pɛ ji nibii ni egba ni ba mli. Be ni Yoshua, ni ji Yudafoi lɛ ahiɛnyiɛlɔ lɛ, kɛ asafo ko wieɔ lɛ, ewie anɔkwa sane ko ni amɛ fɛɛ amɛle, akɛ: “Nyɛle yɛ nyɛtsui mli fɛɛ kɛ nyɛsusuma mli fɛɛ akɛ nibii kpakpai fɛɛ ni Yehowa, nyɛ-Nyɔŋmɔ lɛ, wie yɛ nyɛhewɔ lɛ, emli ekome folo ekaaa shi, fɛɛ eba mli ehã nyɛ, emli ekome folo ekaaa shi.” (Yoshua 23:1, 2, 14) Yoshua webii lɛ nyɛɛɛ amɛje he ŋwane akɛ nɔ fɛɛ nɔ ni Nyɔŋmɔ woɔ he shi loo egbaa lɛ baa mli. Shi mɛɛ gbɛ nɔ Nyɔŋmɔ tsɔɔ ehãa eshiwoi baa mli? Esoro bɔ ni Nyɔŋmɔ feɔ ehãa eshiwoi baa mli lɛ kwraa yɛ adesai anɔ he. Enɛ ji nɔ ko ni esa akɛ ole, ejaakɛ Nyɔŋmɔ egba akɛ etsɛŋ nibii komɛi ni sa kadimɔ waa baaba, ni bɔ fɛɛ bɔ ni fee lɛ, nibii nɛɛ baasa oshihilɛ he.\nNƆ NI HÃA ESOROƆ NYƆŊMƆ GBALƐI LƐ YƐ ADESAI ANƆ HE\nBei pii lɛ, adesai damɔɔ nibii tamɔ nɔ ni jeŋ shikpalɔi ekpa shi amɛna, kɛ anɔkwa saji kɛ bɔ ni nibii yaa lɛ ehãa lɛ amlipɛimɔ nɔ amɛtsɔɔ nɔ ni baaba wɔsɛɛ. Mɛi komɛi po kɛɔ akɛ amɛdamɔɔ ninai anɔ amɛtsɔɔ nɔ ni baaba wɔsɛɛ. Adesai baanyɛ atsɔɔ akɛ nɔ ko baaba wɔsɛɛ, shi amɛbɛ nyɛmɔ ni amɛkɛaahã nɔ ni amɛgba lɛ aba mli.—Abɛi 27:1.\nNɔ ni tamɔɔɔ nakai lɛ, Nyɔŋmɔ le nibii fɛɛ. Ele adesai asu kɛ amɛbaŋ jogbaŋŋ; no hewɔ lɛ, Nyɔŋmɔ baanyɛ ena bɔ ni aŋkroaŋkroi kɛ maji baafee amɛnii amɛhã, kɛji eesumɔ. Shi Nyɔŋmɔ baanyɛ efee fe nakai po. Ebaanyɛ ekudɔ bɔ ni nibii yaa lɛ ehãa lɛ loo etsake lɛ kwraa bɔ ni afee ni nɔ ni egba lɛ aba mli pɛpɛɛpɛ. Ekɛɛ: “Miwiemɔ ni jɛɔ midaaŋ lɛ . . . ekuŋ esɛɛ kɛbaŋ miŋɔɔ efolo, shi moŋ eeefee nɔ ni sa mihiɛ lɛ.” (Yesaia 55:11) No hewɔ lɛ, wɔbaanyɛ wɔkɛɛ akɛ, bei komɛi lɛ, kɛ́ Nyɔŋmɔ gba nɔ ko lɛ, etamɔ nɔ ni eetswa wɔ nɔ ni ebaafee wɔsɛɛ lɛ he adafi kɛkɛ. Efeɔ nɔ fɛɛ nɔ ni eeenyɛ koni ehã nɔ ni ewie lɛ aba mli.\nAni agba nɔ ko yɛ bo kɛ osuɔlɔi lɛ ahe ni obaanyɛ omu ofɔ̃ nɔ? Kɛ́ oná ole akɛ ahum ko ni naa wa waa miiba lɛ, no dani obaanyɛ ofee nɔ ko koni ekakpata ohiɛ. Nakai nɔŋŋ wɔbaanyɛ wɔfee nɔ ko yɛ nɔ ni Biblia lɛ egba akɛ ebaaba lɛ he. Nyɔŋmɔ etswa adafi akɛ etsɛŋ ni tsakemɔi kpelei baaba jeŋ fɛɛ. (Kwɛmɔ akrabatsa ni ji: “ Nɔ ni Nyɔŋmɔ Etsɔɔ akɛ Ebaaba Wɔsɛɛ.”) Esoro enɛ kwraa yɛ nɔ ni mɛi komɛi ni tsɛɔ amɛhe ogboi lɛ gbaa lɛ he.\nSusumɔ he yɛ nɛkɛ gbɛ nɔ okwɛ: Adesai ashihilɛ fɛɛ tamɔ adesã ko ni aatã. Biblia lɛ mli gbalɛi lɛ baanyɛ ahã wɔna bɔ ni nakai adesã lɛ naa baayakpa ahã. Nyɔŋmɔ ewie akɛ: “Mijɛɔ shishijee lɛ mijajeɔ naagbee nii lɛ, . . . mikɛɔ akɛ: ‘Miyiŋtoo lɛ aaaba mli, ni nibii fɛɛ ni sa mihiɛ lɛ mafee.’” (Yesaia 46:10) Bo kɛ oweku lɛ baanyɛ aná shihilɛ ni yɔɔ miishɛɛ wɔsɛɛ. Hã Yehowa Odasefoi lɛ atsɔɔ bo nibii ni Biblia ewie akɛ etsɛŋ ni ebaaba lɛ. Odasefoi lɛ jeee mɛi ni naa mumɔŋ nii; amɛkɛko akɛ amɛnuɔ gbeei komɛi loo amɛyɛ nyɛmɔi krɛdɛi komɛi ni amɛkɛaatsɔɔ nɔ ni baaba wɔsɛɛ. Amɛji mɛi ni kaseɔ Biblia lɛ ni baanyɛ atsɔɔ bo nibii kpakpai ni Nyɔŋmɔ feɔ bianɛ koni wɔsɛɛ lɛ oná shihilɛ kpakpa.\nKɛ́ wɔpɛi Biblia gbalɛi amli lɛ, wɔkaseɔ nɔ ko ni yɔɔ miishɛɛ waa yɛ bɔ ni Nyɔŋmɔ yɔɔ lɛ he. Nyɔŋmɔ etsɔɔ wɔ nɔ ni ebaafee wɔsɛɛ, ni enɛ hãa wɔnaa akɛ esusuɔ wɔhe ni eyɛ wɔhe miishɛɛ. Be fɛɛ be lɛ, eesusu bɔ ni wɔshihilɛ baaji ahã wɔsɛɛ lɛ he. Yɛ anɔkwale mli lɛ, eesumɔ ni wɔná shihilɛ kpakpa wɔsɛɛ.\nNɔ ni Nyɔŋmɔ Etsɔɔ akɛ Ebaaba Wɔsɛɛ\nMɛi ni kɛɛ amɛle be ni je lɛ baaba naagbee lɛ tsɔɔ akɛ abaakpata Shikpɔŋ lɛ hiɛ, shi Nyɔŋmɔ ewo shi akɛ akpataŋ Shikpɔŋ lɛ hiɛ kɔkɔɔkɔ.—Lala 104:5; Jajelɔ 1:4.\nAdesai hiɛ shikpɔŋ lɛ fitemɔ nɔŋŋ ni Nyɔŋmɔ baaba ni ebakpata amɛhiɛ.—Lala 92:8; Kpojiemɔ 11:18.\nNyɔŋmɔ le akɛ jamɔi babaoo efite egbɛ́i ni amɛkɛ Biblia lɛ hu tsuuu nii. Nyɔŋmɔ baakpata jamɔi ni tamɔ nakai lɛ fɛɛ ahiɛ.—Kpojiemɔ 18:4-9.\nJeee adesai loo adebɔɔ naa oshara ko ji nɔ ni baakpata efɔŋfeelɔi ni booo Nyɔŋmɔ toi lɛ ahiɛ. Nyɔŋmɔ baakpata amɛhiɛ kɛtsɔ eŋwɛi nɔyeli lɛ nɔ. “Mɛi fɔji awɔsɛɛ be lɛ sɛɛ aaafo.”—Lala 37:10, 38; Daniel 2:44.\nNyɔŋmɔ baabaa aŋkroaŋkroi ni boɔ lɛ toi lɛ ayi, ni amɛbaahi shi yɛ shikpɔŋ fɛfɛo ko nɔ. “Saramɔ mɔ ni hi kɛwula shi, ní okwɛ mɔ ni ja lɛ; ejaakɛ nakai gbɔmɔ lɛ, aaahi ahã lɛ wɔsɛɛ.”—Lala 37:11, 37; Kpojiemɔ 21:3, 4.\nNyɔŋmɔ ejɛ mlihilɛ mli etsɔɔ bo nɔ ni esa akɛ ofee koni onyɛ osa ehiɛ kɛ bɔ ni ooofee ‘oje nii ni baaba nɛɛ fɛɛ mli’ yɛ Biblia lɛ mli.—Luka 21:36; Yohane 17:3.\nKɛmaje Mɔ Ko Kɛmaje Mɔ Ko Ani Mɔ ko Baanyɛ Ale Nɔ ni Baaba Wɔsɛɛ?\nSANEYITSO LƐ MLITSƆƆMƆ Ekomɛi Eba Mli, shi Pii Baaa Mli\nSANEYITSO LƐ MLITSƆƆMƆ Ani Mɔ ko Baanyɛ Ale Nɔ ni Baaba Wɔsɛɛ?\nSANE KO NÍ ODASEFONYO KO KƐ MƆ KO GBA Ani Yehowa Odasefoi Heɔ Yesu nɔ Amɛyeɔ?\nKASEMƆ AMƐHEMƆKƐYELI LƐ Ekpee Jaramɔ Shihilɛ ko Naa\nAni Nyɔŋmɔ Susumɔi Yɔɔ Biblia Lɛ Mli?\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ Ani Mɔ ko Baanyɛ Ale Wɔsɛɛ?\nKɛmaje Mɔ Ko Kɛmaje Mɔ Ko BUU-MƆƆ Ani Mɔ ko Baanyɛ Ale Wɔsɛɛ?\nAni Mɔ ko Baanyɛ Ale Wɔsɛɛ?\nBUU-MƆƆ Ani Mɔ ko Baanyɛ Ale Wɔsɛɛ?


Oblahii, Oblayei, kɛ Gbekɛbii—Mɛni Baawa Nyɛ ni Nyɛsa Kɛhã Baptisimɔ | Nikasemɔ\nKANEMƆ YƐ Afrikaans Aukan Baoule Bassa (Cameroon) Bislama Boulou Cakchiquel (Western) Cambodia Chitonga Chol Cibemba Cinyanja Dangme Drehu Efik English (Blɔfo) Ewe Fon French Ga Garifuna Greenland Haitian Creole Hausa Hmong (White) Iban Igbo Isoko Italia Karen (S'gaw) Kazakh Kikaonde Kikongo Kiluba Kimbundu Kisi Kisonge Kongo Krio Kwangali Kwanyama Lamba Laos Lingala Lunda Luvale Malta Mam Mambwe-Lungu Mauritia Creole Mazatec (Huautla) Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nyaneka Nzema Otetela Pidgin (Cameroon) Portugal Quechua (Ancash) Quechua (Ayacucho) Quechua (Cuzco) Quichua (Imbabura) Saramacca Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahiti Tiv Tlapanec Tojolabal Totonac Tshiluba Tsonga Twi Tzeltal Umbundu Urhobo Uruund Venda Wallis Wayuunaiki Welsh Xhosa Yoruba Zulu\nOblahii, Oblayei, kɛ Gbekɛbii—Mɛni Baawa Nyɛ ni Nyɛsa Kɛhã Baptisimɔ?\n“Mi-Nyɔŋmɔ, eŋɔɔ minaa akɛ mafee osuɔmɔnaa nii.”—LALA 40:9.\nLALA: 51, 58\nKɛ́ akɛɛ mɔ ko ‘yiŋ etsɔ ni ehe nɔ ko eye’ lɛ, te atsɔɔ tɛŋŋ?\nMɛni he wiemɔ ni ji “jeŋbai krɔŋkrɔŋi” lɛ kɔɔ? Ni mɛni ji ‘nifeemɔi komɛi ni tsɔɔ Nyɔŋmɔjamɔ su’?\nKɛ́ ohe be kɛsusu kpɔmɔnɔ lɛ he jogbaŋŋ lɛ, mɛɛ gbɛ nɔ ebaahã ohiɛ asɔ nɔ ni Yehowa efee ehã bo lɛ waa?\n1, 2. (a) Tsɔɔmɔ nɔ hewɔ ni baptisimɔ ji hiɛdɔɔ sane. (b) Akɛni baptisimɔ ji hiɛdɔɔ sane hewɔ lɛ, mɛni akpaa gbɛ yɛ mɛi ni kɛ́ amɛhe hãa kɛhã baptisimɔ lɛ ahe?\nEJI hegbɛ kpele ni wɔná akɛ, wɔbaanyɛ wɔkɛ wɔhe ahã koni abaptisi wɔ. No hewɔ lɛ, kɛ́ oblanyo, oblayoo, loo gbekɛ ji bo, ni oosusu baptisimɔ he lɛ, ehi waa. Kɛ̃lɛ, taakɛ wɔna yɛ nikasemɔ ni tsɔ hiɛ lɛ mli lɛ, baptisimɔ ji hiɛdɔɔ sane. Ejaakɛ kɛ́ abaptisi mɔ ko lɛ, etsɔɔ akɛ mɔ lɛ ejɔɔ ehe nɔ ehã Yehowa. Ni tsɔɔ akɛ, ewo lɛ shi akɛ ebaasɔmɔ lɛ kɛya naanɔ, ni ebaahã esɔɔmɔ lɛ he ahia lɛ fe nibii krokomɛi fɛɛ yɛ shihilɛ mli. Akɛni shiwoo nɛɛ yɛ hiɛdɔɔ waa hewɔ lɛ, esa akɛ oda bɔ ni sa, onu nɔ ni henɔjɔɔmɔ ji lɛ shishi jogbaŋŋ, ni bo diɛŋtsɛ ojɛ otsui mli tɔ̃ɔ okpɛ oyiŋ akɛ, oosumɔ ni ojɔɔ ohe nɔ ohã Nyɔŋmɔ.\n2 Ekolɛ, onuɔ he akɛ osako ohe jogbaŋŋ kɛhã baptisimɔ. Aloo ekolɛ oosumɔ ni abaptisi bo, shi ofɔlɔi susuɔ akɛ esa ni oda fioo ofata he, ni ofee tsakemɔi komɛi yɛ oshihilɛ mli dani abaptisi bo. Kɛ́ nakai sane lɛ ji lɛ, mɛni esa akɛ ofee? Yɛ nɔ najiaŋ ni obaahã enɛ aje onijiaŋ wui lɛ, okɛ be ni okɛmɛɔ lɛ atsu nii jogbaŋŋ. Okɛ otii komɛi amamɔ ohiɛ, bɔ ni afee ni no aye abua bo ni oya ohiɛ yɛ mumɔŋ. Kɛ́ ofee nakai lɛ, etsɛŋ ni abaabaptisi bo. Sanebimɔi ni nyiɛ sɛɛ nɛɛ baaye abua bo ni ona otii komɛi ni obaanyɛ okɛmamɔ ohiɛ. (1) Ani miyɛ nɔmimaa akɛ nibii ni miheɔ miyeɔ lɛ ji anɔkwale? (2) Te mihiɔ shi mihãa tɛŋŋ? kɛ (3) Ani mihiɛ sɔɔ nɔ ni Yehowa efee ehã mi lɛ?\nANI OYƐ NƆMIMAA AKƐ NIBII NI OHEƆ OYEƆ LƐ JI ANƆKWALE?\n3, 4. Mɛni oblahii kɛ oblayei baanyɛ akase yɛ Timoteo nɔkwɛmɔnɔ lɛ mli?\n3 Kɛ́ mɔ ko bi bo saji ni nyiɛ sɛɛ nɛɛ, te obaahã hetoo ohã tɛŋŋ? Mɛni hewɔ oheɔ oyeɔ akɛ Nyɔŋmɔ yɛ? Mɛni hewɔ oyɔɔ nɔmimaa akɛ Biblia lɛ ji Nyɔŋmɔ Wiemɔ? Mɛni hewɔ oboɔ Nyɔŋmɔ mlai lɛ toi, ni obaaa ojeŋ tamɔ bɔ ni mɛi krokomɛi baa amɛjeŋ lɛ? Kɛ́ bo diɛŋtsɛ obi ohe saji ni tamɔ nɛkɛ lɛ, ebaaye ebua bo ni obo ŋaa ko ni Paulo wo lɛ toi. Ewo ŋaa akɛ: ‘Nyɛ diɛŋtsɛ nyɛkaa nyɛkwɛa ni nyɛyɔsea nɔ ni ji Nyɔŋmɔ suɔmɔnaa nii kpakpa ni ekpɛlɛɔ nɔ ni hi kɛwula shi lɛ.’ (Romabii 12:2) Shi mɛni hewɔ esa akɛ obo ŋaawoo nɛɛ toi?\nTimoteo jwɛŋ nibii ni ekase lɛ anɔ, ni no ji nɔ ni hã eyiŋ tsɔ ni ebatsɔ Kristofonyo\n4 Timoteo nɔkwɛmɔnɔ lɛ baaye abua bo ni ona nɔ hewɔ. Timoteo le Ŋmalɛi lɛ amli jogbaŋŋ, ejaakɛ kɛjɛ egbekɛbiiashi tɔ̃ɔ lɛ, emami kɛ enaa tsɔɔ lɛ Ŋmalɛi lɛ. Be ko lɛ, Paulo kɛɛ Timoteo akɛ: “Yaa nɔ ohi shi yɛ nibii ni okase ní hã oyiŋ tsɔ ní ohe oye lɛ amli.” (2 Timoteo 3:14, 15) Wiemɔ ni Paulo kɛtsu nii ni atsɔɔ shishi akɛ “oyiŋ tsɔ” lɛ shishinumɔ ji, “ni mɔ ko baaná nɔmimaa akɛ nɔ ko ji anɔkwale.” Enɛ tsɔɔ akɛ, ehe bahia ni Timoteo aná nɔmimaa akɛ, nibii ni ekaseɔ kɛjɛɔ Ŋmalɛi lɛ amli lɛ ji anɔkwale. Jeee emami kɛ enaa ni nyɛ enɔ ní ekpɛlɛ nibii ni amɛtsɔɔ lɛ lɛ anɔ. Lɛ diɛŋtsɛ ejwɛŋ nibii ni ekase lɛ anɔ, ni no ji nɔ ni hã eyiŋ tsɔ lɛ.—Kanemɔ Romabii 12:1.\n5, 6. Kɛ́ oblanyo, oblayoo, loo gbekɛ ji bo lɛ, mɛni hewɔ ehe miihia ni osusu nɔ hewɔ ni oheɔ oyeɔ akɛ nibii ni okase lɛ ji anɔkwale lɛ he kɛjɛ bianɛ?\n5 Ni bo hu? Ekolɛ, jeee ŋmɛnɛ ojɛ ole Biblia lɛ mli anɔkwalei lɛ. Kɛ́ nakai ni lɛ, obaanyɛ okɛfee oti ni ma ohiɛ akɛ, obaasusu nɔ hewɔ ni oheɔ oyeɔ akɛ nibii ni okase lɛ ji anɔkwale lɛ he. Kɛ́ ofee nakai lɛ, ohemɔkɛyeli lɛ mli baawa, ni no baaye abua bo koni okayadi onanemɛi, susumɔ ni mɛi ni yɔɔ je lɛ mli lɛ hiɛ yɛ nibii ahe, loo bo diɛŋtsɛ ohenumɔi asɛɛ ní oyafee nɔ ko ni ejaaa.\n6 Kɛ́ osusu nɔ hewɔ ni oheɔ oyeɔ akɛ nibii ni okase lɛ ji anɔkwale lɛ he lɛ, no baaye abua bo ni onyɛ ohã saji komɛi ni onanemɛi oblahii kɛ oblayei baanyɛ abi bo lɛ ahetoo. Sanebimɔi nɛɛ ekomɛi ji: ‘Mɛni hewɔ oheɔ oyeɔ akɛ Nyɔŋmɔ ko yɛ? Kɛ́ Nyɔŋmɔ sumɔɔ adesai asane lɛ, mɛni hewɔ eŋmɛ gbɛ ni nibii gbohii miiya nɔ lɛ? Namɔ bɔ Nyɔŋmɔ?’ Kɛ́ opɛiɔ nibii ni oheɔ oyeɔ lɛ amli lɛ, sanebimɔi ni tamɔ nɛkɛ haŋ ohemɔkɛyeli lɛ agbugbãa. Moŋ lɛ, amɛbaawo bo hewalɛ ni oya nɔ okase Biblia lɛ.\n7-9. Mɛɛ gbɛ nɔ “Mɛni Biblia lɛ Tsɔɔ Diɛŋtsɛ? (Nikasemɔ he Gbɛtsɔɔmɔi)” lɛ baanyɛ aye abua bo ni oná nɔmimaa yɛ nibii ni oheɔ oyeɔ lɛ ahe?\n7 Dani obaanyɛ ohã saji ni mɛi biɔ bo lɛ ahetoo, oná nɔmimaa akɛ nibii ni oheɔ oyeɔ lɛ ji anɔkwale, ni oyiŋ akafee bo kɔshikɔshi yɛ amɛhe lɛ, ebiɔ ni ofee aŋkro nikasemɔ ni mɔɔ shi. (Bɔfoi 17:11) Yehowa asafo lɛ efee woji babaoo ni obaanyɛ okase. Nyɛmimɛi pii ekase asafo lɛ woji ni kɔɔ wɔ-Bɔlɔ lɛ kɛ nibii ni ebɔ lɛ ahe, ni eye ebua amɛ waa. Nyɛmimɛi oblahii kɛ oblayei babaoo enya saji ni yɔɔ jw.org lɛ nɔ, ni yitso ji, “Mɛni Biblia lɛ Tsɔɔ Diɛŋtsɛ? (Nikasemɔ he Gbɛtsɔɔmɔi)” lɛ ahe waa, ni amɛná he sɛɛ. Eyɛ saiti lɛ fã ni ji BIBLIA TSƆƆMƆI lɛ shishi. Afee nikasemɔ he gbɛtsɔɔmɔi nɛɛ koni amɛye amɛbua bo ni oná nɔmimaa akɛ, nibii ni okaseɔ yɛ Biblia lɛ mli lɛ ji anɔkwale. Ni eko fɛɛ eko wieɔ Biblia mli sane pɔtɛɛ ko he.\n8 Akɛni okaseɔ Biblia lɛ momo hewɔ lɛ, eeenyɛ efee akɛ, ole saji ni abibii yɛ nikasemɔ he gbɛtsɔɔmɔi lɛ amli lɛ ahetoo. Shi mɛni hewɔ oyɔɔ nɔmimaa akɛ nɔ ni okaseɔ yɛ Biblia lɛ mli lɛ ja? Nikasemɔ he gbɛtsɔɔmɔi lɛ baaye abua bo ni osusu ŋmalɛi srɔtoi ahe, ni oŋmala nɔ hewɔ ni oheɔ oyeɔ akɛ nɔ ni Biblia lɛ kɛɔ lɛ ja. Enɛ baaye abua bo ni ole bɔ ni obaafee ogbala nibii ni oheɔ oyeɔ lɛ amli otsɔɔ mɛi krokomɛi. Kɛ́ nyɛyɛ Intanɛt lɛ, obaanyɛ okɛ “Mɛni Biblia lɛ Tsɔɔ Diɛŋtsɛ? (Nikasemɔ he Gbɛtsɔɔmɔi)” lɛ afee aŋkro nikasemɔ, bɔ ni afee ni no aye abua bo ni oná nɔmimaa akɛ, nibii ni okaseɔ kɛjɛɔ Biblia lɛ mli lɛ ji anɔkwale.\n9 Esa akɛ bo diɛŋtsɛ opɛi nibii amli ni oná nɔmimaa akɛ, anɔkwa jamɔ lɛ nɛ. Enɛ ji nɔ kome ni ebiɔ ni otsu he nii dani abaptisi bo. Nyɛmi yoo oblayoo ko wie akɛ: “Dani mikɛ mihe baahã kɛhã baptisimɔ lɛ, mikase Biblia lɛ ni miná nɔmimaa akɛ anɔkwa jamɔ lɛ nɛ. Ni daa gbi lɛ, minaa nibii krokomɛi ni hãa minaa akɛ, anɔkwale lɛ nɔŋŋ nɛ.”\nTE OHIƆ SHI OHÃA TƐŊŊ?\n10. Mɛni hãa anaa akɛ Kristofonyo ko ni abaptisi lɛ lɛ yɛ nɔmimaa yɛ nibii ni ekase lɛ ahe? Ni mɛni hewɔ wɔkɛɔ nakai?\n10 Biblia lɛ kɛɔ akɛ: ‘Hemɔkɛyeli lɛ, kɛ́ nitsumɔi fataaa he lɛ, eji hemɔkɛyeli ni egbo.’ (Yakobo 2:17) Kɛ́ oyɛ nɔmimaa lɛɛlɛŋ akɛ nibii ni oheɔ oyeɔ lɛ ji anɔkwale lɛ, okɛ onifeemɔi baatsɔɔ. Nifeemɔi nɛɛ ji nɔ ni Biblia lɛ tsɛɔ lɛ “jeŋbai krɔŋkrɔŋi kɛ nifeemɔi ni tsɔɔ Nyɔŋmɔjamɔ su lɛ.”—Kanemɔ 2 Petro 3:11.\n11. Kɛ́ akɛɛ mɔ ko ‘jeŋba yɛ krɔŋkrɔŋ’ lɛ, te etsɔɔ tɛŋŋ?\n11 Kɛ́ akɛɛ mɔ ko ‘jeŋba yɛ krɔŋkrɔŋ’ lɛ, te etsɔɔ tɛŋŋ? Etsɔɔ akɛ, mɔ lɛ kɛ ehe wooo jeŋba sha mli. No hewɔ lɛ, susumɔ bɔ ni oba ojeŋ ohã yɛ nyɔji ekpaa ni eho nɛɛ amli lɛ he okwɛ. Ani okɛ shihilɛ ko ni baanyɛ ahã ofee nɔ ko ni Yehowa sumɔɔɔ lɛ ekpe? Ni te otsu he nii ohã tɛŋŋ? Ani onyɛ okɔ sane sɛɛ ni ona akɛ nɔ ni oyaafee lɛ ehiii? (Hebribii 5:14) Ani okaiɔ be pɔtɛɛ ko ni onanemɛi komɛi nyɛ onɔ ni ofee nɔ ko ni esaaa Yehowa hiɛ? Mɛni ofee? Ani obo amɛ toi, aloo ofee nɔ ni Yehowa sumɔɔ? Ani oskulbii kɛ otsɔɔlɔi lɛ le bo akɛ mɔ ko ni baa ejeŋ jogbaŋŋ? Ani oyeɔ Yehowa anɔkwa? Aloo onyiɛɔ onanemɛi skulbii lɛ asɛɛ kɛyafeɔ nibii ni ejaaa, koni amɛkaye ohe fɛo? (1 Petro 4:3, 4) Bei komɛi lɛ, yɛ emuu ni wɔ fɛɛ wɔyeee lɛ hewɔ lɛ, mɛi komɛi ni esɔmɔ Yehowa afii pii po lɛ ahiɛ gboɔ, ni ewaa kɛhãa amɛ akɛ amɛbaashiɛ amɛhã mɛi krokomɛi. Shi mɔ ko ni ejɔɔ ehe nɔ ehã Nyɔŋmɔ lɛ hiɛ gboŋ akɛ ebaatsɔ ejeŋba kpakpa lɛ nɔ ehã mɛi fɛɛ ale akɛ, Yehowa Odasefonyo ji lɛ.\n12. Mɛni ji ‘nifeemɔi komɛi ni tsɔɔ Nyɔŋmɔjamɔ su’? Ni te esa akɛ wɔna amɛ wɔhã tɛŋŋ?\n12 Mɛni ji ‘nifeemɔi komɛi ni tsɔɔ Nyɔŋmɔjamɔ su’? Eko ji nibii ni okɛ osafo lɛ feɔ ekome kɛfeɔ, tamɔ asafoŋ kpeeiyaa kɛ shiɛmɔyaa. Shi, yɛ enɛɛmɛi asɛɛ lɛ, nibii krokomɛi hu yɛ ni ofeɔ ni no lɛ, mɛi enaaa, tamɔ sɔlemɔ kɛ aŋkro nikasemɔ. Mɛi ni ejɔɔ amɛhe nɔ amɛhã Yehowa lɛ, enaaa nifeemɔi nɛɛ akɛ jatsu. Moŋ lɛ, amɛnuɔ he taakɛ Maŋtsɛ David nu he lɛ. Ewie akɛ: “Mi-Nyɔŋmɔ, eŋɔɔ minaa akɛ mafee osuɔmɔnaa nii ni omla lɛ yɛ mitsui mli.”—Lala 40:9.\nKɛ́ oosɔle lɛ, ani otsĩɔ nibii pɔtɛi ni obaasumɔ ni Yehowa afee ahã bo lɛ atã? Ani osɔlemɔi lɛ hãa efeɔ faŋŋ akɛ osumɔɔ Yehowa?\n13, 14. Mɛni baanyɛ aye abua bo ni ona nibii komɛi ni obaanyɛ ofee kɛtsɔɔ akɛ oyɛ “Nyɔŋmɔjamɔ su”? Ni mɛɛ gbɛ nɔ oblahii kɛ oblayei komɛi ená enɛ feemɔ he sɛɛ?\n13 Naa sanebimɔi komɛi ni baanyɛ aye abua bo ni oya ohiɛ: “Kɛ́ oosɔle lɛ, ani otsĩɔ nibii pɔtɛi ni obaasumɔ ni Yehowa afee ahã bo lɛ atã?” “Ani osɔlemɔi lɛ hãa efeɔ faŋŋ akɛ osumɔɔ Yehowa?” “Mɛni kɛ mɛni okɛfeɔ aŋkro nikasemɔ?” “Ani ja ofɔlɔi baaya shiɛmɔ dani bo hu oyaa?” Taomɔ wolo ni oŋmala sanebimɔi nɛɛ ahetoo oshwie shi. Enɛ baaye abua bo ni okɛ otii ni baahã oya ohiɛ yɛ aŋkro nikasemɔ, sɔlemɔ, kɛ shiɛmɔ gbɛfaŋ lɛ amamɔ ohiɛ. —Kwɛmɔ shishigbɛ niŋmaa ni yɔɔ sane lɛ naagbee lɛ.\n14 Oblahii kɛ oblayei komɛi ni ŋmala sanebimɔi nɛɛ ahetoo amɛshwie shi lɛ, ená he sɛɛ waa. Nyɛmi yoo fioo ko ni atsɛɔ lɛ Tilda lɛ wie akɛ, sanebimɔi nɛɛ ahetoo ni eŋmala lɛ ye ebua lɛ ni ekɛ otii komɛi mamɔ ehiɛ. Ewie akɛ: “Be ni shɛɔ afi lɛ, mishɛ otii nɛɛ fɛɛ he, ni no hã mina akɛ, manyɛ mikɛ mihe ahã koni abaptisi mi.” Nyɛmi nuu fioo ko ni atsɛɔ lɛ Patrick lɛ hu fee nɔ ko ni tamɔ nakai, ni lɛ hu ená he sɛɛ. Ewie akɛ: “No mli lɛ, mikɛ otii komɛi emamɔ mihiɛ momo. Shi ŋmalamɔ ni miŋmala mishwie shi lɛ, hã mimia mihiɛ waa akɛ mashɛ amɛhe.”\nKɛ́ ofɔlɔi kpa Yehowa sɔɔmɔ lɛ, ani obaaya nɔ osɔmɔ lɛ? (Kwɛmɔ kuku 15)\n15. Tsɔɔmɔ nɔ hewɔ ni esa akɛ bo diɛŋtsɛ ojɛ otsuiŋ ojɔɔ ohe nɔ ohã Yehowa.\n15 Sanebimɔ kome ko ni he hiaa waa, ni esa akɛ osusu he ji: “Kɛ́ ofɔlɔi kɛ onanemɛi kpa Yehowa sɔɔmɔ lɛ, ani obaaya nɔ osɔmɔ lɛ?” Kɛ́ ojɔɔ ohe nɔ ohã Yehowa ni abaptisi bo lɛ, wekukpaa krɛdɛɛ ko bakãa okɛ lɛ teŋ. No hewɔ lɛ, kɛ́ ofɔlɔi tete po kpa Yehowa sɔɔmɔ lɛ, esaaa akɛ no saa sɔɔmɔ ni osɔmɔɔ Yehowa lɛ he. Ojeŋba kpakpa lɛ, kɛ nibii ni ofeɔ kɛtsɔɔ akɛ oyɛ Nyɔŋmɔjamɔ su lɛ, baahã ana faŋŋ akɛ, oosumɔ ni ohi shi yɛ Nyɔŋmɔ mlai kɛ eshishitoo mlai lɛ anaa, ni oheɔ oyeɔ akɛ anɔkwa jamɔ lɛ mli oyɔɔ lɛ. Kɛ́ otsu nibii nɛɛ ahe nii lɛ, obaanyɛ okɛ ohe ahã kɛhã baptisimɔ.\nANI OHIƐ SƆƆ NƆ NI YEHOWA EFEE EHÃ BO LƐ?\n16, 17. (a) Mɛni ji nɔ ni esa akɛ etsirɛ mɔ ko ni ebatsɔ Kristofonyo? (b) Mɛɛ nɔkwɛmɔnɔ obaanyɛ ohã kɛtsɔɔ nɔ hewɔ ni esa akɛ wɔhiɛ asɔ kpɔmɔnɔ lɛ?\n16 Gbi ko lɛ, nuu ko ni le Mose Mla lɛ jogbaŋŋ lɛ bi Yesu akɛ: “Te Mla lɛŋ kitãi lɛ ateŋ nɔ ni he hiaa fe fɛɛ lɛ?” Yesu hã lɛ hetoo akɛ: “Esa akɛ osumɔ Yehowa o-Nyɔŋmɔ lɛ kɛ otsui muu fɛɛ kɛ osusuma muu fɛɛ kɛ ojwɛŋmɔ muu fɛɛ.” (Mateo 22:35-37) Yɛ nɔ ni Yesu wie lɛ naa lɛ, belɛ esa akɛ suɔmɔ ni oyɔɔ kɛhã Yehowa lɛ afee yiŋtoo titri hewɔ ni oosumɔ ni abaptisi bo ni obatsɔ Kristofonyo. Nɔ kome ni hi waa ni obaanyɛ ofee koni suɔmɔ ni oyɔɔ kɛhã Yehowa lɛ mli awa ji, ni obaahe be kɛsusu nibii ni Nyɔŋmɔ eke adesai lɛ ateŋ nɔ ni fe fɛɛ lɛ he jogbaŋŋ. No ji kpɔmɔnɔ lɛ. (Kanemɔ 2 Korintobii 5:14, 15; 1 Yohane 4:9, 19.) Kɛ́ ohe be kɛsusu kpɔmɔnɔ lɛ he lɛ, no baatsirɛ bo ni ofee nibii ni tsɔɔ akɛ, ohiɛ sɔɔ nikeenii kpele nɛɛ.\n17 Susumɔ nɔkwɛmɔnɔ nɛɛ he okwɛ: Ŋɔɔ lɛ akɛ, faa ko miiwo bo kɛmiiya ni mɔ ko bajie bo. Mɛni obaafee? Ani obaajie ojwɛŋmɔ yɛ nɔ ni mɔ lɛ efee ehã bo lɛ nɔ? Ani obaaya shĩa, ni oyatsumɔ ohe, ni otao he ko ota? Dabi! Ohiɛ baasɔ nɔ ni efee ehã bo lɛ, ni ohiɛ kpaŋ nɔ kɔkɔɔkɔ. Ejaakɛ eji jeee lɛ kulɛ, ogbo! Nakai nɔŋŋ esa akɛ wɔhiɛ asɔ kpɔmɔnɔ lɛ, ni wɔda Yehowa kɛ Yesu shi waa yɛ he. Eji jeee amɛ kulɛ, wɔbɛ hiɛnɔkamɔ ko kwraa! Amɛhere wɔ kɛjɛ esha kɛ gbele dɛŋ. Suɔmɔ ni amɛjie lɛ kpo amɛtsɔɔ wɔ lɛ hewɔ lɛ, ŋmɛnɛ lɛ, wɔyɛ hiɛnɔkamɔ akɛ wɔsɛɛ lɛ, wɔbaahi shi kɛya naanɔ yɛ Paradeiso lɛ mli yɛ shikpɔŋ lɛ nɔ!\n18, 19. (a) Mɛni hewɔ esaaa akɛ osheɔ gbeyei akɛ obaajɔɔ ohe nɔ ohã Yehowa? (b) Mɛni hewɔ oshwaŋ ohe kɔkɔɔkɔ akɛ ojɔɔ ohe nɔ ohã Yehowa?\n18 Ani ohiɛ sɔɔ nɔ ni Yehowa efee ehã bo lɛ? Kɛ́ nakai lɛ, belɛ esa akɛ ojɔɔ ohe nɔ ohã lɛ, ni abaptisi bo. Kɛ́ ojɔɔ ohe nɔ ohã Nyɔŋmɔ lɛ, etsɔɔ akɛ, owo lɛ shi akɛ obaafee esuɔmɔnaa nii kɛya naanɔ. Ani esa akɛ enɛ awo ohe gbeyei? Dabi! Osane kã Yehowa tsui nɔ. No hewɔ lɛ, kɛ́ ojɔɔ ohe nɔ ohã lɛ lɛ, oshwaŋ ohe kɔkɔɔkɔ. Moŋ lɛ, omii baashɛ ohe, ejaakɛ Yehowa jɔɔ mɛi fɛɛ ni feɔ esuɔmɔnaa nii lɛ. (Hebribii 11:6) Nyɛmi nuu ko ni abaptisi lɛ dani eye afii 13 lɛ ená enɛ mli niiashikpamɔ. Amrɔ nɛɛ, eye afii 24, ni nɔ ni ewie ji akɛ, “Eji mimɛ fioo dani abaptisi mi kulɛ, ekolɛ, manu nibii ashi jogbaŋŋ fe bɔ ni minu shishi lɛ. Fɛɛ sɛɛ lɛ, mihe nɔ ni mijɔɔ mihã Yehowa lɛ bu mihe; ehãaa matiu je lɛŋ nibii asɛɛ.”\nSatan sumɔɔɔ osane. Nɔ ni ebaaná yɛ ohe pɛ etaoɔ\n19 Yehowa susuɔ ohe waa. Etamɔɔɔ Satan. Satan yɔɔ nɛɛ, nɔ ni ebaaná yɛ ohe pɛ etaoɔ. Kɛ́ oyanyiɛ esɛɛ lɛ, nibii kpakpai fɛɛ baabɔ bo. Mɛɛ nɔ kpakpa po Satan yɔɔ ni ebaanyɛ ehã bo? Satan bɛ hiɛnɔkamɔ, ejaakɛ wɔsɛɛ lɛ, abaakpãtã ehiɛ. No hewɔ lɛ, mɛi fɛɛ ni nyiɛɔ esɛɛ lɛ hu bɛ hiɛnɔkamɔ, ejaakɛ amɛ hu abaakpãtã amɛhiɛ!—Kpojiemɔ 20:10.\n20. Kɛ́ oblanyo, oblayoo, loo gbekɛ ko miisumɔ ni eya ehiɛ, koni enyɛ ejɔɔ ehe nɔ ehã Nyɔŋmɔ ni abaptisi lɛ, mɛni esa akɛ efee? (Kwɛmɔ akrabatsa ni ji “Saji ni Baaye Abua Bo ni Oya Ohiɛ.”)\n20 Nɔ kpakpa ko nɔ kpakpa ko bɛ fe ni obaajɔɔ ohe nɔ ohã Yehowa. Ani ofee klalo akɛ obaafee nakai? Belɛ, kaashashao shi! Shi kɛ́ onuɔ he akɛ ofeko klalo lɛ, belɛ okɛ ŋaawoi ni yɔɔ nikasemɔ nɛɛ mli lɛ atsu nii, bɔ ni afee ni oya ohiɛ. Paulo kɛɛ nyɛmimɛi ni yɔɔ Filipi lɛ akɛ, he ni amɛtee hiɛ kɛshɛ lɛ, amɛya nɔ amɛya amɛhiɛ nakai nɔŋŋ. (Filipibii 3:16) Kɛ́ obo ŋaa ni ewo amɛ lɛ toi lɛ, etsɛŋ, obaajɔɔ ohe nɔ ohã Yehowa ni abaabaptisi bo.\n^  (kuku 13) Oblahii kɛ oblayei komɛi ená sanebimɔi nɛɛ kɛ ekrokomɛi ni ato naa yɛ Questions Young People Ask—Answers That Work wolo lɛ Kpo 2, baafa 308 kɛ 309 lɛ ahe sɛɛ waa.\nSAJI NI BAAYE ABUA BO NI OYA OHIƐ\nAjie kɛjɛ Awake! lɛ mli saji ni yitso ji, “Young People Ask” lɛ amli\nAjie kɛjɛ Questions Young People Ask—Answers That Work wolo lɛ mli\n“How Can I Make Worship of God Enjoyable?”—yitso 38\n“Why Am I Afraid to Share My Faith at School?”—yitso 17\n“Why Live by Bible Standards?”—yitso 34\n“How Can I Become God’s Friend?”—yitso 35\n“Should I Get Baptized?”—yitso 37


Romabii 16 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nWolo Ni Akɛmaje Romabii Lɛ 16:1-27\nPaulo jie Foibe, ni ji sɔɔlɔ lɛ shi etsɔɔ (1, 2)\nEŋa Kristofoi ni yɔɔ Roma lɛ (3-16)\nAbɔ kɔkɔ yɛ mligbalamɔi ahe (17-20)\nPaulo nanemɛi nitsulɔi lɛ aŋamɔi (21-24)\nAná ale teemɔŋ sane krɔŋkrɔŋ lɛ (25-27)\n16 Miijie Foibe, wɔnyɛmi yoo ni ji sɔɔlɔ* yɛ asafo ni yɔɔ Kenkrea lɛ mli lɛ yi miihã nyɛ,+ 2 koni nyɛhere lɛ atuu yɛ Nuŋtsɔ lɛ mli bɔ ni sa mɛi krɔŋkrɔŋi lɛ, ni nyɛye nyɛbua lɛ hu kɛ nɔ fɛɛ nɔ ni he baahia lɛ,+ ejaakɛ lɛ diɛŋtsɛ hu eye ebua mɛi pii, ni mi hu mifata he. 3 Nyɛŋaa Priska kɛ Akwila,+ minanemɛi nitsulɔi yɛ Kristo Yesu mli lɛ nyɛhãa mi, 4 mɛi ni kɛ amɛwala wo oshãra mli yɛ mihewɔ,*+ ni jeee mi kɛkɛ midaa amɛ shi, shi moŋ jeŋmaji lɛ amli asafoi lɛ fɛɛ hu daa amɛ shi lɛ. 5 Nyɛŋaa asafo ni yɔɔ amɛshĩa lɛ hu.+ Nyɛŋaa Epaineto, mɔ ni misumɔɔ, ni eji klɛŋklɛŋ yibii ni aná yɛ Asia ahã Kristo lɛ ateŋ mɔ kome lɛ. 6 Nyɛŋaa Maria, mɔ ni tsu nii waa ehã nyɛ lɛ. 7 Nyɛŋaa Androniko kɛ Yunia, miwekumɛi+ kɛ minanemɛi gboklɛfoi, ni ji hii ni bɔfoi lɛ le amɛ jogbaŋŋ, ni amɛtsɛ yɛ Kristo mli fe mi lɛ. 8 Nyɛŋaa Ampliato, mɔ ni misumɔɔ yɛ Nuŋtsɔ lɛ mli lɛ nyɛhãa mi. 9 Nyɛŋaa Urbano, wɔnaanyo nitsulɔ yɛ Kristo mli, kɛ Staki, mɔ ni misumɔɔ lɛ. 10 Nyɛŋaa Apele, mɔ ni ji anɔkwafo yɛ Kristo mli lɛ. Nyɛŋaa mɛi ni jɛ Aristobulo shĩabii lɛ ateŋ lɛ. 11 Nyɛŋaa Herodion, miwekunyo lɛ. Nyɛŋaa mɛi ni jɛ Narkiso shĩabii lɛ ateŋ ni amɛyɔɔ Nuŋtsɔ lɛ mli lɛ. 12 Nyɛŋaa Trifaina kɛ Trifosa, yei ni tsuɔ nii waa yɛ Nuŋtsɔ lɛ mli lɛ. Nyɛŋaa Persi, mɔ ni wɔsumɔɔ lɛ lɛ, ejaakɛ yoo nɛɛ etsu nii waa yɛ Nuŋtsɔ lɛ mli. 13 Nyɛŋaa Rufo, mɔ ni ahala yɛ Nuŋtsɔ lɛ mli lɛ, kɛ emami ni ji mi hu mimami lɛ. 14 Nyɛŋaa Asinkrito, kɛ Flegon, kɛ Herme, kɛ Patroba, kɛ Herma, kɛ nyɛmimɛi ni kɛ amɛ yɔɔ lɛ. 15 Nyɛŋaa Filologo kɛ Yulia, Nerea kɛ enyɛmi yoo lɛ, kɛ Olimpa, kɛ mɛi krɔŋkrɔŋi ni kɛ amɛ yɔɔ lɛ fɛɛ. 16 Nyɛkɛ naashɔmɔ krɔŋkrɔŋ aŋaŋaa nyɛhe. Kristo asafoi lɛ fɛɛ miiŋa nyɛ. 17 Agbɛnɛ, nyɛmimɛi, miiwo nyɛ hewalɛ akɛ, nyɛhãa nyɛhiŋmɛi ahia mɛi ni jeɔ tsɔɔmɔ ni nyɛkase lɛ sɛɛ ni amɛkɛ mligbálamɔi kɛ nanetɔ̃tɔmɔ nibii baa lɛ anɔ, ni nyɛtsia nyɛhe kɛjea amɛhe.+ 18 Ejaakɛ mɛi ni tamɔ nɛkɛ lɛ, jeee wɔ-Nuŋtsɔ Kristo nyɔji ji amɛ, shi moŋ amɛji nyɔji hã amɛ diɛŋtsɛ amɛtsinebaa nii,* ni amɛkɛ naaŋɔɔmɔ wiemɔi kɛ yiteŋmuluwoo wiemɔi lakaa mɛi ni leee efɔŋ lɛ atsuii. 19 Mɛi fɛɛ ena akɛ nyɛboɔ Nyɔŋmɔ toi, ni no hewɔ lɛ, miná miishɛɛ waa yɛ nyɛhewɔ. Shi miisumɔ ni nyɛfee nyɛhe hiɛshikalɔi yɛ ekpakpa gbɛfaŋ, shi yɛ efɔŋ gbɛfaŋ lɛ, mɛi ni leee nɔ ko.+ 20 Etsɛŋ, Nyɔŋmɔ ni hãa toiŋjɔlɛ lɛ baahã nyɛnaanaa Satan+ nɔ ni nyɛkpɔtɔ lɛ yɛ nyɛnajiashi. Wɔ-Nuŋtsɔ Yesu dromɔ lɛ kɛ nyɛ ahia shi. 21 Timoteo, minaanyo nitsulɔ lɛ, kɛ miwekumɛi Lukio, kɛ Yason, kɛ Sosipatre hu miiŋa nyɛ.+ 22 Mi Tertio, mɔ ni ŋma nɛkɛ wolo nɛɛ, mi hu miiŋa nyɛ yɛ Nuŋtsɔ lɛ mli. 23 Gaio,+ mɔ ni miyato eŋɔɔ ni asafo lɛ fɛɛ hu kpeɔ yɛ eshĩa lɛ, miiŋa nyɛ. Erasto, maŋ shika nɔkwɛlɔ lɛ kɛ enyɛmi nuu Kwarto hu miiŋa nyɛ. 24 * —— 25 Agbɛnɛ, Nyɔŋmɔ baanyɛ ahã nyɛhe awa yɛ sane kpakpa ni mijajeɔ lɛ kɛ Yesu Kristo he sane ni mishiɛɔ lɛ naa. Sane kpakpa nɛɛ kɛ teemɔŋ sane krɔŋkrɔŋ+ ni akɛto kɛjɛ blema tɔ̃ɔ lɛ kpojiemɔ lɛ kpãa gbee; 26 shi amrɔ nɛɛ ajie teemɔŋ sane nɛɛ kpo yɛ naanɔ Nyɔŋmɔ lɛ famɔ naa, ni atsɔ gbalɔi lɛ a-Ŋmalɛ lɛ nɔ ahã ale yɛ jeŋmaji lɛ fɛɛ ateŋ koni no ahã atsɔ hemɔkɛyeli nɔ abo toi; 27 Nyɔŋmɔ, mɔ ni ekome too pɛ ji hiɛshikalɔ lɛ,+ lɛ atsɔ Yesu Kristo nɔ akɛ anunyam ahã kɛya naanɔ. Amen.\n^ Ekã shi faŋŋ akɛ, Foibe sɔmɔ asafo lɛ yɛ sane kpakpa shiɛmɔ nitsumɔ lɛ mli. Okɛto Fip 4:3 lɛ he.\n^ Loo “mɛi ni kɛ amɛkuɛ fɔ̃ shi yɛ misusuma hewɔ.”\n^ Loo “amɛmusu.”


Baiblo Mi Sanehi A Je Si Himi nɛ́ Mi Wa Sisi - Yehowa Odasefoli Internet Nítsumi He\nADAM kɛ Hawa ná haomi babauu benɛ a je mɛ kpo kɛ je Eden abɔɔ ɔ mi ɔ. E biɔ nɛ a tsu ní wawɛɛ loko a ná niye ní nɛ a ye. Benɛ e sa kaa tsohi nɛ woɔ yiblii nɛ́ ngɔɔ nɛ puɛ ngɛ zugba a nɔ ɔ, mio tsohi kɛ ngahi mohu ji níhi nɛ puɛ kɛ bɔle mɛ. Enɛ ɔ ji nɔ́ nɛ ba Adam kɛ Hawa nɔ benɛ a gbo Mawu tue nɛ́ a pi E huɛmɛ hu ɔ nɛ.\nSe nɔ́ nɛ pa hí kulaa ji kaa, Adam kɛ Hawa bɔni gbomi bɔɔbɔɔ. Mo kai kaa Mawu wo mɛ si kaa ke a ye tso nɛ ngɛ abɔɔ ɔ kpɛti ɔ nɔ yiblii ɔ, a ma gbo. Niinɛ, kɛ je ligbi ɔ nɛ a ye tso yiblii ɔ, a bɔni gbomi bɔɔbɔɔ. E ji kuasia jemi kaa a gbo Mawu tue!\nMawu je Adam kɛ Hawa kɛ je Eden abɔɔ ɔ mi loko a fɔ a bimɛ. Enɛ ɔ tsɔɔ kaa a bimɛ ɔmɛ hu maa bwɔ nɛ a ma gbo.\nKaa Adam kɛ Hawa bu Yehowa tue ɔ, jinɛ a kɛ a bimɛ tsuo ko hi si ngɛ bua jɔmi mi. Mɛ tsuo a ko hi zugba a nɔ ngɛ bua jɔmi mi daa. E ko bɛ kaa nɔ ko maa bwɔ, nɛ́ e nu hiɔ, nɛ e gbo.\nMawu suɔ kaa nihi nɛ hi si ngɛ bua jɔmi mi kɛ ya neneene, nɛ E wo enɛ ɔ he si kaa e maa ba mi kokooko ligbi ko. Pi zugba a tsuo nɔ kɛkɛ pɛ nɛ maa pee fɛu, se nɔ tsuaa nɔ ma ná nɔmlɔtso mi he wami hulɔ. Nɛ nɔ tsuaa nɔ ngɛ zugba a nɔ maa pee e nyɛmi huɛ kpakpa kɛ Mawu hu huɛ.\nSe Hawa pee we Mawu huɛ hu. Lɔɔ heje ɔ, pɔ tɔ lɛ saminya loko e fɔ e bimɛ. E na nɔ́ wawɛɛ. Yehowa tue nɛ e gbo ɔ ngɔ aywilɛho babauu kɛ ba e nɔ. Anɛ o kplɛɛ we nɔ lo?\nAdam kɛ Hawa fɔ binyumuhi kɛ biyihi fuu. A wo a kekle binyumu ɔ biɛ ke Kain. Nɛ a wo bi enyɔne ɔ hu biɛ ke Habel. Mɛni ba a nɔ? Anɛ o le lo?\n1 Mose 3:16-23; 4:1, 2; Kpojemi 21:3, 4.\nMɛni si himi mi Adam kɛ Hawa ya je benɛ a je mɛ kpo kɛ je Eden abɔɔ ɔ mi ɔ?\nMɛni bɔni Adam kɛ Hawa nɔ bami, nɛ mɛni heje?\nMɛni heje Adam kɛ Hawa bimɛ hu maa bwɔ nɛ́ a gbo?\nKaa Adam kɛ Hawa bu Yehowa tue ɔ, jinɛ mɛni si himi a kɛ a bimɛ ko ná?\nHawa tue gbomi ɔ ha e pii ngɛ mɛni blɔ nɔ?\nKɛ a tsɛɛ Adam kɛ Hawa a kekle bimɛ enyɔ ɔmɛ a biɛhi kɛɛ?\nMɛnɔmɛ ji jokuɛwi kpahi nɛ ngɛ foni ɔ mi ɔ?\nKane 1 Mose 3:16-23 kɛ 4:1, 2.\nKɛ zugba a nɛ́ a gbiɛ ɔ ha Adam si himi ba pee kɛɛ? (1 Mose 3:17-19; Rom. 8:20, 22)\nMɛni heje Hawa biɛ nɛ sisi ji “Hɛkalɔ” ɔ, sa saminya a? (1 Mose 3:20)\nBenɛ Adam kɛ Hawa pee yayami po ɔ, mɛni Yehowa pee nɛ́ tsɔɔ kaa e susuɔ a he? (1 Mose 3:7, 21)\nMɛni ji “ní momohi” nɛ o ngɛ blɔ hyɛe kaa a se maa po ɔ?


Mɛni Baaye Abua Mi Koni Mikaná Susumɔ Ni Ejaaa? | Saji Ni Oblahii Kɛ Oblayei Biɔ\nKANEMƆ YƐ Abkhaz Afrikaans Albania Amerika Mumuii Awiemɔ Amharic Arabic Arabic (Lebanon) Armenia Azerbaijani Bashkir Belize Kriol Bicol Bislama Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Dutch Efik Estonia Ewe Faroese Fiji Finland Fon French Ga Georgia Germany Greenland Gun Hausa Hebri Hela Hiligaynon Hindi Hindi (Roman) Hungary Iban Ibanag Iceland Iloko Indonesia Isoko Italia Japan Javanese Kabuverdianu Kamba Kannada Kazakh Kazakh (Arabic) Kikuyu Kiluba Kinyarwanda Kirghiz Kirundi Korea Kurdish Kurmanji (Caucasus) Kurdish Kurmanji (Cyrillic) Kwanyama Lingala Lithuania Luo Macedonia Malagasy Malay Malayalam Malta Mam Maya Mongolia Myanmar Ndebele (Zimbabwe) Nepali Niue Norway Nzema Okpe Oromo Ossetia Pangasinan Papiamento (Curaçao) Persia Poland Poland Mumuii Awiemɔ Portugal (Portugal) Portuguese (Brazil) Punjabi Quichua (Imbabura) Rarotongan Romania Russia Russia Mumuii Awiemɔ Samoa Sepedi Serbia (Roma) Serbian (Cyrillic) Sesotho (South Africa) Setswana Seychelles Creole Shona Sinhala Slovak Slovenia Solomon Islands Pidgin Spania Spania Mumuii Awiemɔ Sunda Swahili Swahili (Congo) Sweden Tagalog Tarascan Tatar Telugu Thailand Tigrinya Tojolabal Turkey Turkmen Twi Tzotzil Uighur (Cyrillic) Ukrain Urdu Urhobo Uzbek Uzbek (Roman) Valencian Vietnam Waray-Waray Welsh Yoruba\nMɛɛ gbɔmɔ nɛkɛ osusuɔ akɛ oji?\nMɛni hewɔ esa akɛ ole nɔ gbɔmɔ ni oji?\nKanemɔ sane nɛɛ koni ona nɔ ni obaanyɛ ofee koni oná susumɔ ni ja\nMɔ ni kpaa gbɛ akɛ nibii baahi\n“Mibɔɔ mɔdɛŋ akɛ mimii ashɛ mihe ni mimli akafu. Misumɔɔ ni mihiɛ afee ŋmɔlɔŋmɔlɔ ni maná miishɛɛ daa gbi?”—Valerie.\nMɔ ni kpaaa gbɛ akɛ nibii baahi\n“Be fɛɛ be ni nɔ ko kpakpa baaba lɛ, amrɔ nɔŋŋ lɛ, misusuɔ akɛ ejeee anɔkwale.”—Rebecca.\nMɔ ni ŋmɛɔ pɛpɛɛpɛ\n“Kɛ́ mikpaa gbɛ akɛ nibii baahi be fɛɛ be lɛ, no lɛ, minine baanyɛ shi, ni kɛ́ be fɛɛ be lɛ mikpaaa gbɛ akɛ nibii baahi lɛ, no hu lɛ, mináŋ miishɛɛ yɛ shihilɛ mli kɔkɔɔkɔ. Kɛ́ miŋmɛ pɛpɛɛpɛ lɛ, eyeɔ ebuaa mi ni mináa jwɛŋmɔ ni ja yɛ nibii ahe.”—Anna.\nBiblia lɛ kɛɛ “mɔ ni yɔɔ miishɛɛ tsui lɛ, eyeɔ gbi jurɔ daa.” (Abɛi 15:15) No hewɔ lɛ, eyɛ faŋŋ akɛ mɛi ni be fɛɛ be lɛ amɛhiɛ susumɔ ni ja yɛ saji ahe lɛ náa miishɛɛ waa. Amɛnyɛɔ amɛkɛ mɛi bɔɔ naanyo. Ekã shi faŋŋ akɛ, mɔ ko mɔ ko sumɔŋ ni ekɛ mɔ ko ni daa nɛɛ emli efu abɔ naanyo.\nShi kɛ́ oji mɔ ko ni daa nɛɛ ehiɛ susumɔ ni ja po lɛ, bo hu naagbai komɛi yɛ ni okɛbaakpe yɛ shihilɛ mli. Akɛ nɔkwɛmɔnɔ lɛ:\nObaanu amaniɛbɔi ni kɔɔ tai, awuiyelii, kɛ basabasa feemɔi ahe yɛ adafitswai amli.\nEhe baahia ni okpee naagbai ni baaba oweku lɛ mli lɛ anaa.\nEbaabi ni bo diɛŋtsɛ hu oye ogbɔjɔmɔi anɔ.\nEkolɛ, onaanyo ko baawie nɔ ko ni baagba onaa waa.\nNɔ najiaŋ ni obaaku ohiɛ oshwie naagbai nɛɛ anɔ loo okɛ ojwɛŋmɔ baama nɔ tuutuu ni hã ohao lɛ nɔ lɛ, bɔɔ mɔdɛŋ ni oŋmɛ pɛpɛɛpɛ yɛ he. Kɛ́ oŋmɛ pɛpɛɛpɛ yɛ saji ahe lɛ, ebaaye ebua bo ni okaye otsui fe nine, okahao fe nine, ni okpɛlɛ naagbai ni okɛkpeɔ lɛ anɔ.\nFĩ shi shiŋŋ yɛ naagbai, ni tamɔ ahum, ni okɛkpeɔ lɛ amli, kɛ hiɛnɔkamɔ akɛ bɔ fɛɛ bɔ ni fee lɛ, nibii baahi\nNá jwɛŋmɔ ni ja yɛ otɔ̃mɔi ahe.\nBiblia lɛ kɛɛ akɛ: “Mɔ ko mɔ ko bɛ shikpɔŋ lɛ nɔ ni feɔ nɔ ni ja be fɛɛ be ni etɔ̃ɔɔ.” (Jajelɔ 7:20, Good News Translation) Gbɔmɔ ji bo no hewɔ lɛ, obaanyɛ otɔ̃, kɛ́ otɔ̃ lɛ, kaasusu akɛ obɔɔɔ mɔdɛŋ.\nBɔ ni obaafee oŋmɛ pɛpɛɛpɛ: Bɔɔ mɔdɛŋ ni otsu otɔmɔi ahe nii, shi kaimɔ akɛ, oyeee emuu. Oblanyo ko ni atsɛɔ lɛ Caleb lɛ wie akɛ: “Mimiaa mihiɛ koni mikɛ mijwɛŋmɔ akama mitɔmɔi lɛ anɔ koni minijiaŋ akaje wui. Moŋ lɛ, mibɔɔ mɔdɛŋ koni makase nɔ ko kɛjɛ mitɔmɔi lɛ amli koni manyɛ maye nɔ.”\nOkɛ ohe akato mɛi krokomɛi ahe.\nBiblia lɛ kɛɔ akɛ: “Nyɛkahãa wɔnaa wɔhe tsɔ, ni wɔteɔ akaŋshii shi yɛ wɔteŋ, ni wɔná hetsɛ̃ wɔhã wɔhe.” (Galatiabii 5:26) Kɛ́ okwɛ mfonirii yɛ social media lɛ nɔ ni kɔɔ henaabuamɔ ko ni afee ni afɔ̃ɔɔ bo nine lɛ he lɛ, omli baanyɛ afu. Ebaanyɛ ehã onu he akɛ onanemɛi lɛ jeee nanemɛi kpakpai.\nBɔ ni obaafee oŋmɛ pɛpɛɛpɛ: Hã ehi ojwɛŋmɔŋ akɛ jeee henaabuamɔ fɛɛ henaabuamɔ abaanyɛ afɔ̃ bo nine. Kɛfata he lɛ, mfonirii ni onaa yɛ social media lɛ nɔ lɛ kɔɔ mɔ lɛ shihilɛ mli nɔ ko fioo pɛ he. Oblayoo ko ni atsɛɔ lɛ Alexis lɛ wie akɛ, “Bei pii lɛ, nibii ni mɛi kɛwoɔ social media lɛ nɔ ji miishɛɛ nɔ ko ni etee nɔ yɛ amɛshihilɛ mli. Bei pii lɛ amɛkɛ amɛshihilɛ mli nibii krokomɛi ni bɛ miishɛɛ lɛ wooo jɛmɛ.”\nTiumɔ toiŋjɔlɛ sɛɛ, titri lɛ yɛ oweku lɛ mli.\nBiblia lɛ kɛɔ akɛ: “Kɛ́ ebaahi lɛ, nyɛgbɛfaŋ lɛ, nyɛfea bɔ fɛɛ bɔ ni nyɛaanyɛ koni toiŋjɔlɛ ahi nyɛ kɛ mɛi fɛɛ ateŋ.” (Romabii 12:18) Onyɛŋ okudɔ nɔ fɛɛ nɔ ni mɛi krokomɛi feɔ, shi obaanyɛ okudɔ bo diɛŋtsɛ onifeemɔi. Bo obaahala akɛ oosumɔ ni otiu toiŋjɔlɛ sɛɛ loo osumɔŋ.\nBɔ ni obaafee oŋmɛ pɛpɛɛpɛ: Bɔɔ mɔdɛŋ ni okahã naagbai ni yɔɔ oweku lɛ mli lɛ mli wo wu, moŋ lɛ, hã toiŋjɔlɛ ahi oweku lɛ mli tamɔ bɔ ni obaasumɔ ni toiŋjɔlɛ ahi okɛ onanemɛi ateŋ lɛ. Oblayoo ko ni atsɛɔ lɛ Melinda lɛ wie akɛ, “Wɔteŋ mɔ ko mɔ ko yeee emuu, no hewɔ lɛ yɛ be kɛ beiaŋ lɛ, wɔbaafee nɔ ko loo wɔbaawie nɔ ko ni baagba mɛi krokomɛi anaa. Nɔ ni shwɛɔ wɔ ji, ni wɔbaakpɛ wɔyiŋ akɛ wɔkɛ mɔ lɛ he baake lɛ loo wɔkɛkeŋ lɛ.”\nOhiɛ asɔ nii.\nBiblia lɛ kɛɔ akɛ: “Nyɛfea nyɛhe mɛi ni le shidaa.” (Kolosebii 3:15) Kɛ́ ohiɛ sɔɔ nii lɛ, okɛ ojwɛŋmɔ baama nibii kpakpai ni miiya nɔ yɛ oshihilɛ lɛ mli pɛ anɔ, moŋ fe nibii ni osusuɔ akɛ eeya nɔ yɛ oshihilɛ mli ni hãaa oná miishɛɛ lɛ anɔ.\nBɔ ni obaafee oŋmɛ pɛpɛɛpɛ: Ehi akɛ obaayɔse akɛ oyɛ naagbai, shi kaaku ohiɛ oshwie nibii kpakpai hu ni yaa nɔ yɛ oshihilɛ mli lɛ anɔ. Oblayoo ko ni atsɛɔ lɛ Rebecca lɛ wie akɛ, “Daa gbi lɛ, miŋmaa nɔ ko kpakpa ni etee nɔ yɛ mishihilɛ mli miwoɔ wolo ko mli. Miisumɔ ni makai mihe akɛ eyɛ mli akɛ miyɛ naagbai moŋ, shi be fɛɛ be lɛ miyɛ nɔ ko kpakpa ni majwɛŋ he.”\nOkɛ mɛi kpakpai abɔ naanyo.\nBiblia lɛ kɛɔ akɛ: “Naanyobɔɔ gbonyo fiteɔ sui kpakpai.” (1 Korintobii 15:33) Kɛ́ mɛi ni okɛbɔɔ lɛ yɛ jeŋba gbonyo ko loo amɛwieee mɛi ahe ekpakpa lɛ, ewaŋ akɛ bo hu obaaná eko.\nBɔ ni obaafee oŋmɛ pɛpɛɛpɛ: Kɛ́ onanemɛi lɛ kɛ naagba kpe lɛ, amɛmiishɛɛ baatã ni amɛbaahao. Bɔɔ mɔdɛŋ ni oye obua amɛ, shi kwɛmɔ jogbaŋŋ ni amɛnaagbai lɛ akahã ohao fe nine. Oblayoo ko ni atsɛɔ lɛ Michelle lɛ wie akɛ, “Esaaa akɛ wɔkɛ mɛi ni hiɛ susumɔ ni ejaaa lɛ pɛ bɔɔ.\nKanemɔ saji ni baahã oná susumɔ ni ja\nBiblia lɛ tsɛɔ bei ni wɔyɔɔ mli lɛ akɛ “bei krɛdɛi ni mli shihilɛ wa.” (2 Timoteo 3:1) Ani ewa kɛhã bo akɛ obaaná miishɛɛ yɛ jeŋ ni mli shihilɛ wa nɛɛ mli? Kanemɔ sane ni ji “Mɛni Hewɔ Mɛi Naa Amanehulu Nɛkɛ?”\n“Bei komɛi lɛ, kɛ́ susumɔ ko ni ejaaa ba mijwɛŋmɔ mli lɛ, miŋmalaa nibii kpakpai kɛ naagbai ni kɔɔ shihilɛ lɛ he lɛ mifɔ̃ɔ shi. Enɛ yeɔ ebuaa mi ni minyɛɔ misusuɔ sane lɛ he jogbaŋŋ. Bei pii lɛ, nɔ ko kpakpa nyɛɔ ejɛɔ shihilɛ ko ni osusuɔ akɛ eji naagba lɛ po mli kɛbaa.”—Emma.\n“Kɛ́ susumɔ ni ejaaa ba mijwɛŋmɔ mli lɛ, mitaoɔ gbɛ ni manyɛ matsɔ nɔ maye mabua mɔ ko loo nɔ ko ni manyɛ mafee mahã mɔ ko. Yesu wie akɛ, nɔhãmɔ hãa mɔ náa miishɛɛ fe hemɔ, ni be fɛɛ be ni mafee mɔ ko ejurɔ lɛ, mijwɛŋmɔ jeɔ susumɔi ni ejaaa lɛ anɔ.”—Jesse.\nEmli otii: Mɛni baaye abua mi koni mikaná susumɔ ni ejaaa?\nNá jwɛŋmɔ ni ja yɛ otɔmɔi ahe. Bɔɔ mɔdɛŋ ni otsu otɔmɔi ahe nii, shi kaimɔ akɛ, oyeee emuu.\nOkɛ ohe akato mɛi krokomɛi ahe. Kɛ́ afɔ̃ɔɔ bo nine kɛyaaa henaabuamɔ ko shishi lɛ, omli akafu.\nTiumɔ toiŋjɔlɛ sɛɛ, titri lɛ yɛ oweku lɛ mli. Kaahã naagbai ni yɔɔ oweku lɛ mli lɛ mli wo wu, moŋ lɛ, bɔɔ mɔdɛŋ koni ohã toiŋjɔlɛ ahi mli.\nOhiɛ asɔ nii. Ehi akɛ obaayɔse akɛ oyɛ naagbai, shi kaaku ohiɛ oshwie nibii kpakpai ni yaa nɔ yɛ oshihilɛ mli lɛ anɔ.\nOkɛ mɛi kpakpai abɔ naanyo. Okɛ mɛi ni eŋmɛɛɛ gbɛ ni naagbai ni amɛkɛkpeɔ lɛ ahã amɛnijiaŋ aje wui lɛ abɔ.\nKɛmaje Mɔ Ko Kɛmaje Mɔ Ko Mɛni Baaye Abua Mi Koni Mikaná Susumɔ Ni Ejaaa?


Yohane 8 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nNɔ Ni Yohane Ŋma 8:12-59\nTsɛ lɛ yeɔ Yesu he odase (12-30)\nYesu, “je lɛ la lɛ” (12)\nAbraham bii (31-41)\n“Anɔkwale lɛ baahã nyɛye nyɛhe” (32)\nAbonsam bii (42-47)\n8 12 Kɛkɛ ni Yesu kɛ amɛ wie ekoŋŋ ekɛɛ: “Miji je lɛŋ la lɛ.+ Mɔ fɛɛ mɔ ni nyiɛɔ misɛɛ lɛ, enyiɛŋ duŋ mli dɔŋŋ, shi moŋ ebaaná wala la+ lɛ.” 13 No hewɔ lɛ, Farisifoi lɛ kɛɛ lɛ akɛ: “Oyeɔ bo diɛŋtsɛ ohe odase; odase ni oyeɔ lɛ, jeee anɔkwale ni.” 14 Yesu hã amɛ hetoo ekɛɛ: “Kɛ́ miyeɔ mi diɛŋtsɛ mihe odase po lɛ, midase lɛ, anɔkwale ni, ejaakɛ mile he ni mijɛ kɛba kɛ he ni miyaa.+ Shi nyɛ lɛ, nyɛleee he ni mijɛ kɛba kɛ he ni miyaa. 15 Nyɛkojoɔ yɛ heloo lɛ naa;*+ mi lɛ mikojooo mɔ ko mɔ ko kwraa. 16 Ni kɛ̃lɛ, kɛ́ mikojo po lɛ, mikojomɔ lɛ anɔkwale ni, ejaakɛ jeee mikome ni, shi Tsɛ lɛ ni tsu mi lɛ kɛ mi yɛ.+ 17 Agbɛnɛ hu, aŋma yɛ nyɛ diɛŋtsɛ nyɛ-Mla lɛ mli akɛ: ‘Mɛi enyɔ odase lɛ, anɔkwale ni.’+ 18 Miyeɔ mi diɛŋtsɛ mihe odase, ni Tsɛ lɛ ni tsu mi lɛ hu yeɔ mihe odase.”+ 19 Kɛkɛ ni amɛkɛɛ lɛ akɛ: “Nɛgbɛ o-Tsɛ lɛ yɔɔ?” Yesu hã hetoo akɛ: “Nyɛleee mi, ni nyɛleee mi-Tsɛ hu.+ Eji nyɛle mi kulɛ, nyɛbaale mi-Tsɛ hu.”+ 20 Ewie wiemɔi nɛɛ yɛ he ni atsuɔ onia lɛ yɛ lɛ,+ be ni etsɔɔ nii yɛ sɔlemɔ shĩa lɛ. Shi mɔ ko mɔ ko mɔɔɔ lɛ, ejaakɛ eŋmɛlɛtswaa lɛ shɛko.+ 21 No hewɔ lɛ, ekɛɛ amɛ ekoŋŋ akɛ: “Mi lɛ, miishi kɛmiiya, ni nyɛbaatao mi, ni kɛ̃lɛ nyɛbaagboi yɛ nyɛhe esha lɛ mli.+ He ni miyaa lɛ, nyɛnyɛŋ jɛmɛ nyɛba.”+ 22 Kɛkɛ ni Yudafoi lɛ bɔi kɛɛmɔ akɛ: “Ani ebaagbe ehe? Ejaakɛ ekɛɛ, ‘He ni miyaa lɛ, nyɛnyɛŋ jɛmɛ nyɛba.’” 23 Etee nɔ ekɛɛ amɛ akɛ: “Nyɛ lɛ, nyɛjɛ shishi nɛɛ; mi lɛ, mijɛ ŋwɛi.+ Nyɛ lɛ, nyɛjɛ je nɛɛ mli; mi lɛ, mijɛɛɛ je nɛɛ mli. 24 No hewɔ ni mikɛɛ nyɛ akɛ: Nyɛbaagboi yɛ nyɛhe eshai lɛ amli lɛ. Ejaakɛ kɛ́ nyɛheee nyɛyeee akɛ mi ni lɛ, nyɛbaagboi yɛ nyɛhe eshai lɛ amli.” 25 No hewɔ lɛ, amɛbɔi lɛ kɛɛmɔ akɛ: “Namɔ ji bo?” Yesu here nɔ ekɛɛ amɛ akɛ: “Mɛni hewɔ kwraa mikɛ nyɛ wieɔ lɛ? 26 Miyɛ nibii pii ni mawie yɛ nyɛhe, ni miyɛ nibii pii ni makojo. Anɔkwa sane ji akɛ, mɔ ni tsu mi lɛ anɔkwafo ni, ni nibii tuuntu ni minu yɛ enaa lɛ, nomɛi miwieɔ yɛ je lɛ mli lɛ.”+ 27 Amɛyanuuu shishi akɛ Tsɛ lɛ he ekɛ amɛ wieɔ lɛ. 28 Kɛkɛ ni Yesu kɛɛ: “Kɛ́ nyɛná nyɛwó gbɔmɔ Bi lɛ nɔ lɛ,*+ no ni nyɛbaale akɛ mi ni,+ ni akɛ mitooo mi diɛŋtsɛ miyiŋ mifeee nɔ ko;+ shi nibii ni Tsɛ lɛ etsɔɔ mi lɛ, nomɛi miwieɔ. 29 Ni mɔ ni tsu mi lɛ kɛ mi yɛ; eshiko mikome, ejaakɛ mifeɔ nɔ ni sa ehiɛ be fɛɛ be.”+ 30 Be ni ewieɔ nibii nɛɛ, mɛi babaoo he enɔ amɛye. 31 Kɛkɛ ni Yesu tee nɔ ekɛɛ Yudafoi ni ehe enɔ amɛye lɛ akɛ: “Kɛji nyɛhi miwiemɔ lɛ mli lɛ, belɛ mikaselɔi ji nyɛ lɛɛlɛŋ, 32 ni nyɛbaale anɔkwale lɛ,+ ni anɔkwale lɛ baahã nyɛye nyɛhe.”+ 33 Amɛkɛɛ lɛ akɛ: “Abraham seshibii ji wɔ, ni wɔtsɔko mɔ ko nyɔji pɛŋ. Te feɔ tɛŋŋ ni okɛɔ akɛ, ‘Nyɛbaaye nyɛhe’ lɛ?” 34 Yesu hã amɛ hetoo akɛ: “Lɛɛlɛŋ, lɛɛlɛŋ, miikɛɛ nyɛ akɛ, mɔ fɛɛ mɔ ni feɔ esha lɛ, esha nyɔŋ ji lɛ.+ 35 Agbɛnɛ hu, nyɔŋ ehiii shĩa kɛyaaa naanɔ; bi ji mɔ ni hiɔ shi kɛyaa naanɔ. 36 No hewɔ lɛ, kɛ́ Bi lɛ hã nyɛye nyɛhe lɛ, nyɛbaaye nyɛhe lɛɛlɛŋ. 37 Mile akɛ Abraham seshibii ji nyɛ. Shi nyɛmiitao nyɛgbe mi, ejaakɛ miwiemɔ lɛ shwereee yɛ nyɛteŋ. 38 Nibii ni mina be mli ni mikɛ mi-Tsɛ yɔɔ lɛ, nomɛi miwieɔ,+ shi nyɛ hu, nibii ni nyɛnu yɛ nyɛtsɛ lɛ naa lɛ, nomɛi nyɛfeɔ.” 39 Amɛhã lɛ hetoo akɛ: “Wɔtsɛ ji Abraham.” Yesu kɛɛ amɛ akɛ: “Abraham bii ji nyɛ kulɛ,+ nyɛbaatsu Abraham nitsumɔi. 40 Shi amrɔ nɛɛ nyɛmiitao nyɛgbe mi, mi mɔ ni mikɛɔ nyɛ anɔkwale ni minu yɛ Nyɔŋmɔ naa lɛ.+ Abraham efeee enɛ. 41 Nyɛ lɛ, nyɛtsɛ nitsumɔi nyɛtsuɔ lɛ.” Amɛkɛɛ lɛ akɛ: “Afɔɔɔ wɔ yɛ jeŋba sha* mli; Tsɛ kome wɔyɔɔ, lɛ ji Nyɔŋmɔ.” 42 Yesu kɛɛ amɛ akɛ: “Eji Nyɔŋmɔ ji nyɛ-Tsɛ kulɛ, nyɛbaasumɔ mi,+ ejaakɛ Nyɔŋmɔ ŋɔɔ mijɛ kɛba ni miyɔɔ biɛ lɛ. Mi diɛŋtsɛ mitooo miyiŋ mibaaa, shi moŋ nakai mɔ lɛ tsu mi.+ 43 Mɛni hewɔ nyɛnuuu nɔ ni miwieɔ lɛ shishi lɛ? Ejaakɛ nyɛnyɛɛɛ nyɛbo miwiemɔ lɛ toi. 44 Nyɛ lɛ, nyɛjɛ nyɛtsɛ ni ji Abonsam lɛ mli, ni nyɛsumɔɔ akɛ nyɛfee nyɛtsɛ lɛ suɔmɔnaa nii.+ Nakai mɔ lɛ gbɔmɔgbelɔ ji lɛ be ni eje shishi lɛ,*+ ni edamɔɔɔ shi shiŋŋ yɛ anɔkwale lɛ mli, ejaakɛ anɔkwale bɛ emli. Kɛ́ eemale lɛ, lɛ diɛŋtsɛ esubaŋ kpo ejieɔ lɛ, ejaakɛ amalelɔ kɛ malemɔ tsɛ ji lɛ.+ 45 Shi mi lɛ, akɛni miwieɔ anɔkwale hewɔ lɛ, nyɛheee mi nyɛyeee. 46 Nyɛteŋ namɔ buɔ mi fɔ akɛ mifee esha? Kɛji miwieɔ anɔkwale lɛ, mɛni hewɔ nyɛheee mi nyɛyeee lɛ? 47 Mɔ ni jɛ Nyɔŋmɔ ŋɔɔ lɛ, eboɔ Nyɔŋmɔ wiemɔi toi.+ Akɛni nyɛjɛɛɛ Nyɔŋmɔ ŋɔɔ hewɔ ni nyɛbooo toi lɛ.”+ 48 Yudafoi lɛ hã lɛ hetoo akɛ: “Ani ejeee anɔkwale akɛ, wɔkɛɛ akɛ, ‘Samarianyo+ ji bo ni oyɛ daimonio’ lɛ?”+ 49 Yesu hã hetoo akɛ: “Mibɛ daimonio, shi mikɛ woo hãa mi-Tsɛ, ni nyɛ lɛ nyɛbuuu mi. 50 Shi mitaooo anunyam mihãaa mi diɛŋtsɛ mihe;+ Mɔ ko yɛ ni taoɔ ni ekojoɔ. 51 Lɛɛlɛŋ, lɛɛlɛŋ, miikɛɛ nyɛ akɛ, kɛji mɔ ko ye miwiemɔ nɔ lɛ, enaŋ gbele kɔkɔɔkɔ.”+ 52 Yudafoi lɛ kɛɛ lɛ akɛ: “Agbɛnɛ wɔna akɛ oyɛ daimonio. Abraham gbo, ni gbalɔi lɛ hu gboi, shi bo lɛ okɛɛ, ‘Kɛji mɔ ko ye miwiemɔ nɔ lɛ, esaŋ enaa gbele kɔkɔɔkɔ.’ 53 Ani ofe wɔtsɛ Abraham ni gbo lɛ? Gbalɔi lɛ hu gboi. Namɔ osusuɔ akɛ oji?” 54 Yesu hã hetoo akɛ: “Kɛji miwoɔ mi diɛŋtsɛ mihiɛ nyam lɛ, minunyam lɛ jeee nɔ ko. Mi-Tsɛ ji mɔ ni woɔ mihiɛ nyam,+ mɔ ni nyɛkɛɔ akɛ lɛ ji nyɛ-Nyɔŋmɔ lɛ. 55 Shi nyɛleko lɛ,+ shi mi lɛ, mile lɛ.+ Ni kɛ́ mikɛɛ mileee lɛ lɛ, matsɔ amalelɔ tamɔ nyɛ. Shi mile lɛ, ni miyeɔ ewiemɔ nɔ. 56 Nyɛtsɛ Abraham mii shɛ ehe waa diɛŋtsɛ yɛ hiɛnɔkamɔ ni ená akɛ ebaana migbi lɛ hewɔ, ni ena ni emii shɛ ehe.”+ 57 Kɛkɛ ni Yudafoi lɛ kɛɛ lɛ akɛ: “Oyeko afii 50 po, ni kɛ̃lɛ ona Abraham?” 58 Yesu kɛɛ amɛ akɛ: “Lɛɛlɛŋ, lɛɛlɛŋ, miikɛɛ nyɛ akɛ, dani Abraham baaba shihilɛ mli lɛ, no mli lɛ, miyɛ.”+ 59 Enɛ hewɔ lɛ, amɛkɔlɔ tɛi akɛ amɛkɛbaatswia lɛ, shi Yesu tee ehe ni eje sɔlemɔ shĩa lɛ etee.\n^ Loo “yɛ gbɔmɛi ataomɔ nii anaa.”\n^ Ni ji, kɛ́ agbe lɛ yɛ tso jaŋŋ lɛ nɔ lɛ.\n^ Loo “ajwamaŋbɔɔ; bɔlɛnamɔ jeŋba sha.” Greek mli lɛ, por·neiʹa. Kwɛmɔ Wiemɔi Titrii Amligbalamɔ lɛ.\n^ Loo “kɛjɛ shishijee lɛ.”


Ha Ashɛje Omii—Shɛjemɔ Mɛi Krokomɛi Amii | Nikasemɔ\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Bicol Bislama Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hebri Hela Hiligaynon Hungary Iceland Igbo Iloko Indonesia Italia Japan Kazakh Kikuyu Kinyarwanda Kirghiz Korea Kwangali Kwanyama Latvia Lingala Lithuania Luo Malagasy Malay Malta Myanmar Ndebele Ndonga Nepali Ngabere Norway Nzema Oromo Ossetia Pangasinan Papiamento (Curaçao) Poland Portuguese (Brazil) Punjabi Quechua (Ayacucho) Quechua (Bolivia) Rarotongan Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swati Sweden Tagalog Tahiti Tatar Tetun Dili Thailand Tigrinya Tiv Tsonga Turkey Twi Ukrain Umbundu Urdu Uzbek Venda Vietnam Waray-Waray Wayuunaiki Wolaita Xhosa Yoruba Zulu\nAkɛni wɔji adesai ni yeee emuu hewɔ lɛ, hela emɔ wɔteŋ mɔ fɛɛ mɔ dã, mɛi komɛi po anɔ mli wa waa. Kɛ́ wɔkɛ shihilɛi ni mli wawai tamɔ nakai kpe lɛ, te wɔfeɔ tɛŋŋ wɔkpeɔ naa lɛ?\nNɔ kome ni yeɔ ebuaa wɔ kɛdamɔɔ naa ji miishɛjemɔ ni wɔnáa kɛjɛɔ wɔwekumɛi, nanemɛi, kɛ nyɛmimɛi Kristofoi adɛŋ lɛ.\nMlihilɛ kɛ suɔmɔ mli ni naanyo ko jɛɔ eshɛjeɔ wɔmii lɛ baanyɛ afee tamɔ mu ni tsaa wɔ, ní haa wɔhe jɔɔ wɔ. (Abɛi 16:24; 18:24; 25:11) Shi anɔkwa Kristofoi susuuu amɛ pɛ amɛmii ni aaashɛje lɛ he. Amɛ tsutsu amɛŋɔɔ hegbɛ lɛ ‘koni amɛnyɛ amɛkɛ miishɛjemɔ, ni Nyɔŋmɔ ŋɔshɛjeɔ amɛmii lɛ ashɛje mɛi ni naa amanehulu fɛɛ amanehulu lɛ amii.’ (2 Kor. 1:4; Luka 6:31) Antonio ni eji kpokpaa wulu nɔkwɛlɔ ni jɛ Mexico lɛ ná enɛ mli niiashikpamɔ.\nBeni ana akɛ eeye hela ko ni atsɛɔ lɛ lymphoma, ni ji la mli kansa henɔ ko lɛ, Antonio he jára lɛ waa. Fɛɛ sɛɛ lɛ, ebɔ mɔdɛŋ ni ekaha ewerɛ ho ehe tsɔ fe nine. Mɛni efee? Ebɔɔ mɔdɛŋ ekaiɔ Maŋtsɛyeli lalai lɛ, ni eláa lɛ waa bɔni afee ni enu ni enyɛ ejwɛŋ emli wiemɔi lɛ anɔ. Sɔlemɔ ni esɔleɔ waa kɛ Biblia lɛ ni ekaneɔ lɛ hu shɛje emii diɛŋtsɛ.\nAmrɔ nɛɛ, Antonio eyɔse akɛ, yelikɛbuamɔ kpelei ni enáa lɛ ateŋ ekome ji nɔ ni enyɛmimɛi Kristofoi lɛ kɛhaa lɛ lɛ. Ekɛɛ akɛ: “Kɛ́ mi kɛ miŋa nijiaŋ je wui lɛ, wɔbiɔ wɔwekunyo ko ní eji asafoŋ onukpa lɛ koni ekɛ wɔ abafee ekome kɛsɔle. Enɛ shɛjeɔ wɔmii ni ehaa wɔhe jɔɔ wɔ.” Ekɛfata he akɛ, “yɛ anɔkwale mli, wɔdaa wɔweku lɛ kɛ wɔmumɔŋ nyɛmimɛi ni ye amɛbua wɔ lɛ ashi waa, yɛ be fioo ko sɛɛ lɛ, wɔnyɛ wɔye yeyeeyefeemɔ henumɔ ni wɔnáa lɛ nɔ.” Kwɛ bɔ ni ehiɛ sɔɔ waa akɛ eyɛ nanemɛi ni yɔɔ suɔmɔ, ní susuɔ mɔ he tamɔ nɛkɛ!\nMumɔ krɔŋkrɔŋ lɛ ni awo he shi lɛ hu ji nɔ kroko ni yeɔ ebuaa wɔ yɛ jaramɔ shihilɛi amli. Bɔfo Petro wie Nyɔŋmɔ mumɔ krɔŋkrɔŋ lɛ he akɛ eji “nɔkeenɔ.” (Bɔf. 2:38) Mumɔ krɔŋkrɔŋ lɛ ni akɛfɔ mɛi babaoo mu yɛ afi 33 Ŋ.B. Pentekoste gbi lɛ nɔ lɛ ha ana enɛ faŋŋ. Shi yɛ shishinumɔ ko naa lɛ, mumɔ krɔŋkrɔŋ lɛ ji nikee nii ní yɔɔ kɛha wɔ fɛɛ. Nikee nii nɛɛ sɛɛ efooo kɔkɔɔkɔ, no hewɔ lɛ, mɛni hewɔ obiii ni aha bo babaoo?—Yes. 40:28-31.\nNÁ MƐI NI NAA NƆ LƐ AHE MIISHƐƐ WAA\nBɔfo Paulo kɛ amanehului babaoo kpe, ni yɛ be ko mli po lɛ shwɛ fioo ni ewala aŋmɛɛ lɛ. (2 Kor. 1:8-10) Kɛlɛ, Paulo sheee gbeyei akɛ ebaagbo. Le ni ele akɛ Nyɔŋmɔ fĩɔ esɛɛ lɛ shɛje emii. Eŋma akɛ: “Ajɔɔ Nyɔŋmɔ kɛ wɔ-Nuŋtsɔ Yesu Kristo tsɛ lɛ, mɔ ni ji musuŋtsɔlɛi atsɛ kɛ miishɛjemɔ fɛɛ Nyɔŋmɔ lɛ, mɔ ni shɛjeɔ wɔmii yɛ wɔmanehului lɛ fɛɛ mli lɛ.” (2 Kor. 1:3, 4) Paulo eŋmɛɛɛ gbɛ ni enaagbai lɛ asũ lɛ. Yɛ no najiaŋ lɛ, amanehului ni etsɔ mli lɛ ye ebua lɛ ni ená nyɛmimɛi ahedɔɔ, ni no ha efee mɔ ni sa ni nyɛɔ eshɛjeɔ mɛi krokomɛi ni yɔɔ jaramɔ shihilɛ mli lɛ amii.\nBeni Antonio he wa lɛ lɛ, enyɛ ekɛ ehe wo gbɛfaa nitsumɔ lɛ mli ekoŋŋ. Beni eji nɔkwɛlɔ gbɛfalɔ lɛ, esusuɔ enanemɛi héyelilɔi lɛ ahe waa, ni ekɛ eŋa miaa amɛhiɛ amɛyasaraa mɛi ni naaa hewalɛ lɛ, ni amɛwoɔ amɛ hewalɛ. Akɛ nɔkwɛmɔnɔ lɛ, be ko beni Antonio kɛ eŋa eyasara Kristofonyo ko ni hela ko ni naa wa kɛ lɛ miiwuwua shi sɛɛ lɛ, ena akɛ nyɛmi nɛɛ sumɔɔɔ ni eyaaa Kristofoi akpeei. Antonio tsɔɔ mli akɛ, “jeee akɛ nyɛmi nɛɛ sumɔɔɔ Yehowa loo nyɛmimɛi lɛ, shi hela lɛ ená enɔ hewalɛ aahu akɛ enuɔ he akɛ ehe bɛ sɛɛnamɔ ko dɔŋŋ.”\nNɔ ko ni Antonio fee kɛwo nyɛmi nuu ni he tseee lɛ nɛɛ hewalɛ ji, eha esɔle yɛ henaabuamɔ ko ni afee nyɛsɛɛ nɛɛ lɛ shishi. Eyɛ mli akɛ nyɛmi nuu lɛ nu he akɛ esaaa mɔ ni sɔleɔ moŋ, shi ekpɛlɛ ni esɔle. Antonio wie akɛ: “Esɔle jogbaŋŋ, ni no sɛɛ lɛ, etsui nyɔ emli waa. Enu he akɛ ehe yɛ sɛɛnamɔ ekoŋŋ.”\nHɛɛ, yɛ gbɛ ko nɔ lɛ, wɔ teŋ mɔ fɛɛ mɔ kɛ amanehulu ko ni naa wa loo nɔ ni naa waaa tsɔ ekpe dã. Shi taakɛ Paulo kɛɛ lɛ, enɛ baanyɛ awaje wɔ ni wɔshɛje mɛi krokomɛi amii kɛ́ amɛmiina nɔ. No hewɔ lɛ, nyɛhaa wɔnua he wɔhaa wɔnanemɛi Kristofoi ni naa nɔ lɛ, ni wɔkase Yehowa, wɔ-Nyɔŋmɔ lɛ, kɛtsɔ mɛi krokomɛi amii ni wɔɔshɛje lɛ nɔ.\nKɛmaje Mɔ Ko Kɛmaje Mɔ Ko Ha Ashɛje Omii—Shɛjemɔ Mɛi Krokomɛi Amii


Bɔfoi 20 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nPaulo yɛ Makedonia kɛ Hela (1-6)\nAtee Eutiko shi yɛ Troia (7-12)\nEshi Troia kɛtee Mileto (13-16)\nPaulo kɛ Efeso asafoŋ onukpai lɛ kpe (17-38)\nNitsɔɔmɔ yɛ shĩa fɛɛ shĩa (20)\n“Nɔhãmɔ hãa mɔ náa miishɛɛ” (35)\n20 Be ni basabasafeemɔ lɛ sɛɛ fo lɛ, Paulo tsu ni ayatsɛ kaselɔi lɛ kɛba, ni be ni ewo amɛ hewalɛ sɛɛ lɛ, ekɛ amɛ ye shɛɛ, ni eje egbɛfãa kɛmiiya Makedonia lɛ shishi. 2 Be ni eyatsɔ nakai kpokpai lɛ anɔ ni ekɛ wiemɔi babaoo wo mɛi ni yɔɔ jɛmɛ lɛ hewalɛ lɛ, eba Hela. 3 Eye nyɔji etɛ yɛ jɛmɛ, shi be ni eeba ebakwɔ lɛlɛ kɛya Siria lɛ, akɛni Yudafoi lɛ etsɔ ŋaa yɛ ehe hewɔ lɛ, efee ejwɛŋmɔ akɛ ebaaku esɛɛ eyatsɔ Makedonia. 4 No mli lɛ, mɛi ni fata ehe kɛtee ji Sopatre, ni ji Pirho ni jɛ Beroia lɛ bi lɛ, Aristarko kɛ Sekundo ni ji Tesalonikabii lɛ, Gaio ni jɛ Derbe lɛ, Timoteo, kɛ Tihiko kɛ Trofimo ni jɛ Asia kpokpaa lɛ nɔ lɛ. 5 Hii nɛɛ tsɔ hiɛ ni amɛyamɛ wɔ yɛ Troia; 6 shi Aboloo ni Akɛ Ma ni Eshako Feɔ lɛ gbii lɛ asɛɛ lɛ, wɔkɛ lɛlɛ fã kɛjɛ Filipi, ni gbii enumɔ mli lɛ, wɔbashɛ amɛŋɔɔ yɛ Troia, ni wɔye gbii kpawo yɛ jɛmɛ. 7 Otsi lɛ klɛŋklɛŋ gbi lɛ nɔ lɛ, be ni wɔbua wɔhe naa koni wɔye nii* lɛ, Paulo bɔi amɛ wiemɔhãmɔ, ejaakɛ enɔ jetsɛremɔ lɛ ebaashi; ni ewie aahu kɛyashi nyɔɔŋteŋ. 8 Ni kanei saŋŋ yɛ ŋwɛi asa lɛ nɔ he ni wɔnaa ebakpe shi yɛ lɛ. 9 Ni oblanyo ko ni atsɛɔ lɛ Eutiko ta samfɛlɛ lɛ naa, ni wɔ ni tsii loo lɛ be ni Paulo kã he ewieɔ lɛ, ni wɔ ni ewɔ vii lɛ sɔŋŋ hã ekpa kɛjɛ nsɔɔdoi enyɔ lɛ nɔ ebagbee shi, ni ayawó lɛ ni egbo. 10 Shi Paulo kpeleke shi, ni eyabu enɔ ni efua lɛ ni ekɛɛ: “Nyɛkpaa hoofeemɔ lɛ, ejaakɛ ehiɛ kã.”* 11 Kɛkɛ ni ekwɔ kɛba ekoŋŋ ni ebaje niyeli lɛ shishi* ni eye nii. Etee nɔ egba sane aahu kɛyashi je tsɛre, kɛkɛ ni eshi etee. 12 No hewɔ lɛ, amɛkɛ gbekɛ nuu lɛ tee hiɛkãalɔ ni enɛ shɛje amɛmii naakpa. 13 Agbɛnɛ wɔtsɔ hiɛ kɛtee meele lɛ mli ni wɔfã kɛtee Aso, he ni wɔto wɔyiŋ akɛ wɔbaayawó Paulo yɛ lɛ, ejaakɛ ekɛ gbɛtsɔɔmɔi hã wɔ akɛ wɔfee nakai, shi lɛ lɛ, eto eyiŋ akɛ ebaatswa nantu kɛya jɛmɛ. 14 No hewɔ lɛ, be ni ebanina wɔ yɛ Aso lɛ, wɔwó lɛ, ni wɔyi mli kɛtee Mitilene. 15 Ni enɔ jetsɛremɔ lɛ, wɔkɛ meele fã kɛjɛ jɛmɛ, ni wɔyashɛ Kio ŋɛlɛ nɔ, shi enɔ jetsɛremɔ ekoŋŋ lɛ, wɔyawa fioo yɛ Samo, ni enɔ jetsɛremɔ lɛ wɔyashɛ Mileto. 16 No mli lɛ Paulo eto eyiŋ akɛ ekɛ meele lɛ baaho Efeso he, koni ekaye be yɛ Asia kpokpaa lɛ nɔ, ejaakɛ eeye oyai ní kɛ́ eeenyɛ lɛ, eyashɛ Yerusalem yɛ Pentekoste Gbi Jurɔ lɛ nɔ. 17 Shi ejɛ Mileto etsu akɛ wiemɔ tee Efeso ni ayatsɛ asafo lɛ mli onukpai lɛ kɛba. 18 Be ni amɛba eŋɔɔ lɛ, ekɛɛ amɛ akɛ: “Nyɛle bɔ ni miba mijeŋ mihã yɛ nyɛteŋ kɛjɛ gbi klɛŋklɛŋ ni miba Asia kpokpaa lɛ nɔ lɛ jogbaŋŋ, 19 akɛ mikɛ heshibaa fɛɛ* kɛ yaafonui kɛ jaramɔ shihilɛi ni ba minɔ yɛ Yudafoi lɛ aŋaatsɔi lɛ ahewɔ lɛ sɔmɔ Nuŋtsɔ lɛ akɛ nyɔŋ, 20 ni nakai be lɛ mli nɔŋŋ lɛ, mishashaooo shi akɛ makɛɛ nyɛ nibii ni he yɔɔ sɛɛnamɔ* lɛ ní agbɛnɛ hu matsɔɔ nyɛ nii yɛ maŋ kɛ shĩa fɛɛ shĩa. 21 Shi moŋ miye odase fitsofitso mitsɔɔ Yudafoi kɛ Helabii fɛɛ akɛ amɛtsake amɛtsui ni amɛkpale kɛba Nyɔŋmɔ ŋɔɔ ni amɛná hemɔkɛyeli yɛ wɔ-Nuŋtsɔ Yesu mli. 22 Ni agbɛnɛ, naa! akɛni afi mi yɛ mumɔ lɛ mli* hewɔ lɛ, miiya Yerusalem, kɛ̃lɛ mileee nɔ ni baaba minɔ yɛ jɛmɛ, 23 akɛ ja nɔ ni mumɔ krɔŋkrɔŋ lɛ yeɔ mi odase shii abɔ yɛ maŋ fɛɛ maŋ nɔ ekɛɔ akɛ tsuŋwoo kɛ amanehului miimɛ mi lɛ. 24 Kɛ̃lɛ, mibuuu mi diɛŋtsɛ miwala* akɛ nɔ ko ni he hiaa mi,* kɛ́ no baahã magbe mifoidamɔ kɛ sɔɔmɔ ni miná kɛjɛ Nuŋtsɔ Yesu dɛŋ, akɛ miye Nyɔŋmɔ duromɔ lɛ he sane kpakpa lɛ he odase fitsofitso lɛ naa. 25 “Ni agbɛnɛ, naa! mile akɛ nyɛ mɛi fɛɛ ni mibashiɛ Maŋtsɛyeli lɛ yɛ nyɛteŋ lɛ ateŋ mɔ ko mɔ ko enaŋ mihiɛ dɔŋŋ. 26 No hewɔ lɛ, ŋmɛnɛ gbi nɛɛ, miitsɛ nyɛ ni nyɛbaye mihe odase akɛ miyeee gbɔmɔ ko gbɔmɔ ko lá yi sɔ̃, 27 ejaakɛ mishashaooo shi akɛ makɛɛ nyɛ Nyɔŋmɔ yiŋtoi lɛ fɛɛ. 28 Nyɛhiɛ ahia nyɛ diɛŋtsɛ nyɛhe kɛ tooku lɛ fɛɛ nɔ, mɛi ateŋ ni mumɔ krɔŋkrɔŋ lɛ ehole nyɛ nɔkwɛlɔi yɛ lɛ, koni nyɛkwɛ Nyɔŋmɔ asafo lɛ ní ekɛ lɛ diɛŋtsɛ e-Bi lɛ lá hé lɛ tamɔ tookwɛlɔi feɔ lɛ. 29 Mile akɛ kɛ́ mishi mitee lɛ, klaji yiwalɔi baabote nyɛteŋ ni amɛhiɛŋ tooku lɛ dɔdɔɔdɔ, 30 ni hii baate shi yɛ nyɛ diɛŋtsɛ nyɛteŋ, ni amɛbaawie saji kɔɔdɔji ni amɛkɛkpala kaselɔi lɛ kɛnyiɛ amɛ diɛŋtsɛ amɛsɛɛ. 31 “No hewɔ lɛ, nyɛyaa nɔ nyɛshia kpe, ni nyɛhãa ehia nyɛjwɛŋmɔ mli akɛ, mitee nɔ mikɛ yaafonui wie tsɔɔ nyɛteŋ mɔ fɛɛ mɔ nyɔɔŋ kɛ shwane afii etɛ sɔŋŋ, ni mifɔ̃ɔɔ. 32 Ni amrɔ nɛɛ, miitu nyɛ miiwo Nyɔŋmɔ kɛ eduromɔ lɛ he wiemɔ lɛ dɛŋ, wiemɔ ní baanyɛ atswa nyɛ ama shi ní ehã nyɛná gboshinii lɛ yɛ mɛi krɔŋkrɔŋi* lɛ fɛɛ ateŋ lɛ. 33 Mishweko mɔ ko jwiɛtɛi loo shika tsuru loo atade. 34 Nyɛ diɛŋtsɛ nyɛle akɛ nibii ni he hiaa mi diɛŋtsɛ kɛ mɛi ni kɛ mi yɔɔ lɛ, nɛkɛ niji nɛɛ nɔŋŋ tsu he nii. 35 Mihã nyɛna yɛ nibii fɛɛ mli akɛ nakai esa akɛ nyɛtsu nii waa ni nyɛkɛye nyɛbua mɛi ni egbede lɛ, ni esa akɛ nyɛhã Nuŋtsɔ Yesu wiemɔi, ni lɛ diɛŋtsɛ ewie lɛ ahi nyɛjwɛŋmɔ mli akɛ: ‘Nɔhãmɔ hãa mɔ náa miishɛɛ fe nɔhemɔ.’” 36 Ni be ni ewie nibii nɛɛ, ekɛ amɛ fɛɛ kula shi ni esɔle. 37 Anɔkwa, amɛ fɛɛ amɛfo naakpa, ni amɛfuafua Paulo,* ni amɛkɛ suɔmɔ shɔ enaa, 38 ejaakɛ nɔ ni dɔ amɛ titri ji wiemɔ ni ewie akɛ amɛnaŋ ehiɛ dɔŋŋ lɛ. Ni amɛyajie lɛ gbɛ kɛtee meele lɛ mli.\n^ Sht. ŋm., “koni wɔkumɔ aboloo.”\n^ Aloo “esusuma yɛ emli.”\n^ Sht. ŋm., “ebakumɔ aboloo lɛ.”\n^ Aloo “nibii ni hi hã nyɛ.”\n^ Aloo “mumɔ lɛ eŋɔfi minɔ.”\n^ Aloo “akɛ nɔ ko ni jara wa kɛhã mi.”\n^ Aloo “mɛi ni asaa amɛ ato ahã Nyɔŋmɔ.”\n^ Sht. ŋm., “amɛgbeegbee Paulo kuɛ nɔ.”


Roma Bi 15 | Baiblo ɔ Ngɛ Intanɛti ɔ Nɔ | New World Translation\nRoma Bi 15:1-33\nNyɛ he nyɛ sibi atuu kaa bɔ nɛ Kristo hu he nyɛ atuu ɔ (1-13)\nPaulo, sɔmɔlɔ kɛ ha je ma amɛ (14-21)\nPaulo blɔ hiami blɔ nya tomi ɔ (22-33)\n15 Se kɛ̃ ɔ, wɔ nihi nɛ wa he wa a, e sa nɛ waa tloo nihi nɛ a be he wami ɔmɛ a gbɔjɔmi ɔmɛ, nɛ́ wa ko sa wɔ nitsɛmɛ wa hɛ mi. 2 Nyɛ ha nɛ wa ti nɔ fɛɛ nɔ nɛ e sa e nyɛmi hɛ mi konɛ e hi ha lɛ, nɛ e fia lɛ kɛ ma si. 3 Ejakaa Kristo ɔ po sɛ lɛ nitsɛ e hɛ mi, se kaa bɔ nɛ a ngma a: “O hɛ mi si nɛ nihi ngɛ puee ɔ ba ye nɔ.” 4 Ejakaa níhi tsuo nɛ a ngma ngɔ to ɔ, a ngma kɛ ha wɔ ní tsɔɔmi, konɛ kɛ gu wa si fimi kɛ jehanɛ se hu, kɛ gu bua womi nɛ jeɔ Ngmami ɔ mi ɔ nɔ ɔ, wa ná hɛ kɛ nɔ fɔmi. 5 Jehanɛ ɔ, Mawu nɛ e haa nɔ si fimi kɛ bua womi ɔ nɛ e ha nɛ nyɛ hu nyɛ ná juɛmi nɛ Kristo Yesu ná a nɔuu ngɛ nyɛ kpɛti, 6 konɛ nyɛɛ pee kake nɛ nyɛɛ ngɔ gbi* kake kɛ wo Mawu kɛ wa Nyɔmtsɛ Yesu Kristo Tsɛ ɔ hɛ mi nyami. 7 Lɔ ɔ he ɔ, nyɛ he nyɛ sibi atuu* kaa bɔ nɛ Kristo hu he nyɛ atuu ɔ, konɛ nyɛ kɛ wo Mawu hɛ mi nyami. 8 Ejakaa i ngɛ nyɛ dee ke Kristo ba pee sɔmɔlɔ kɛ ha nihi nɛ a po mɛ ɔ ngɛ Mawu anɔkuale yemi ɔ he je, konɛ e kɛ ma sihi nɛ Mawu wo a nɛmɛ ɔmɛ ɔ nɔ mi 9 bɔ nɛ pee nɛ je ma amɛ nɛ a wo Mawu hɛ mi nyami ngɛ e mɔbɔ nami ɔ he je. Kaa bɔ nɛ a ngma ke: “Enɛ ɔ he je nɛ ma jaje mo kɛ tsɔɔ heii ngɛ je ma amɛ a mi ɔ nɛ, nɛ ma la yi jemi lahi kɛ ha o biɛ ɔ.” 10 Nɛ e de ekohu ke: “Nyɛ je mahi, nyɛɛ piɛɛ e we bi ɔmɛ a he kɛ nya.” 11 Nɛ jehanɛ hu ɔ: “Nyɛ je mahi tsuo, nyɛ je Yehowa* yi, nɛ nyɛ ha nɛ ni ɔmɛ tsuo nɛ a je e yi.” 12 Nɛ Yesaya hu de ke: “Jɛse sipoku ɔ maa ba, nɔ nɛ e ngɛ si tee konɛ e ba ye je ma amɛ a nɔ ɔ; e nɔ nɛ je ma amɛ tsuo maa ngɔ a hɛ kɛ fɔ.” 13 Mawu, nɔ nɛ e haa nɔ hɛ kɛ nɔ fɔmi ɔ nɛ e ha nɛ bua jɔmi tsuo kɛ tue mi jɔmi nɛ hyi nyɛ tɔ kɛ gu nyɛ hɛ nɛ nyɛɛ kɛ fɔ e nɔ ɔ nɔ, konɛ hɛ kɛ nɔ fɔmi kɛ mumi klɔuklɔu ɔ he wami ɔ nɛ hiɛ kɛ be nɔ ha nyɛ. 14 Jehanɛ ɔ, ye nyɛmimɛ, imi nitsɛ i ngɛ nɔ mi mami ngɛ nyɛ mi kaa nyɛ nitsɛmɛ hu ɔ, kpakpa peemi hyi nyɛ tɔ, nɛ nile tsuo hu hyi nyɛ tɔtɔɔtɔ, nɛ nyɛ nyɛɔ woɔ nyɛ sibi ga.* 15 Se i ngma nyɛ ngɛ ní komɛ a he, nɛ i laa we nyɛ nɔ́ ko nɔ́ ko nɔ, konɛ ma kai nyɛ ekohu ngɛ dloomi ɔ nɛ a kɛ dloo mi kɛ je Mawu ngɔ 16 konɛ ma pee Kristo Yesu sɔmɔlɔ kɛ ha je ma amɛ ɔ he je. I ngɛ Mawu sane kpakpa a he ní tsumi klɔuklɔu ɔ tsue, konɛ je ma nɛ ɔmɛ nɛ a ba pee afɔle nɛ sa, nɛ a kɛ mumi klɔuklɔu tsu he. 17 Enɛ ɔ he ɔ, ngɛ níhi nɛ kɔɔ Mawu he ɔmɛ a blɔ fa mi ɔ, i ngɛ nɔ́ nɛ ma da nɔ kɛ nya ngɛ Kristo Yesu mi. 18 Ejakaa i be ye yi mi poe kɛ tu nɔ́ kpa ko he munyu pe nɔ́ nɛ Kristo gu ye nɔ kɛ tsu konɛ je ma amɛ nɛ a bu tue ɔ pɛ, e gu ye nya mi munyu kɛ ye ní peepee, 19 kɛ okadihi kɛ nyakpɛ níhi* a he wami, kɛ Mawu mumi ɔ he wami ɔ nɔ, nɛ i fiɛɛ Kristo he sane kpakpa a kɛ pi si kɛ je Yerusalɛm kɛ bɔle si hluu kɛ ya si Ilirikum tɔɔ. 20 Ngɛ anɔkuale mi ɔ, ngɛ blɔ nɛ ɔ nɔ ɔ, oti nɛ i kɛ ma ye hɛ mi ji kaa i be sane kpakpa a jajee ngɛ hehi nɛ a ha nɛ nihi le Kristo biɛ ngɛ momo ɔ, bɔ nɛ pee nɛ ma ko fia kɛ ma nɔ kpa ko sisi tomi nɔ; 21 mohu ɔ, kaa bɔ nɛ a ngma a: “Nihi nɛ a nine sui e he amaniɛ bɔmi ko nɔ ɔ maa na, nɛ nihi nɛ a nui ɔ, a maa nu sisi.” 22 Enɛ ɔ hu he je nɛ a tsi mi blɔ si abɔ kaa ma ko ba nyɛ ngɔ ɔ nɛ. 23 Se amlɔ nɛ ɔ, i be zugba kpɔ ko nɛ a tsu we mi ní ngɛ kpokpa nɛ ɔmɛ a mi hu, nɛ jehahi babauu* ji nɛ ɔ nɛ ye hɛ ngɛ jae ngɛ nyɛ he nɛ i suɔ kaa ma ba nyɛ ngɔ. 24 Lɔ ɔ he ɔ, ke i ngɛ blɔ nɔ kɛ yaa Spania a, i he ye kaa ma na nyɛ, nɛ ke i kɛ nyɛ hi lejɛ ɔ be bɔɔ ɔ, lɔ ɔ se ɔ, nyɛ ma je mi blɔ bɔɔ. 25 Se amlɔ nɛ ɔ, e be kɛe nɛ ma hia blɔ kɛ ya Yerusalɛm konɛ ma ya sɔmɔ ni klɔuklɔu ɔmɛ. 26 Ejakaa nihi nɛ a ngɛ Makedonia kɛ Akaya a, a bua jɔ he kaa a maa ngɔ níhi nɛ a ngɛ ɔ eko kɛ ye bua ohiatsɛmɛ nɛ a ngɛ ni klɔuklɔu ɔmɛ nɛ a ngɛ Yerusalɛm a kpɛti ɔ. 27 Ngɛ anɔkuale mi ɔ, a bua jɔ he kaa a maa pee jã, nɛ niinɛ, a hɛɛ mɛ hiɔ; ejakaa ke je ma amɛ ná mumi mi níhi nɛ a ngɛ ɔ eko ɔ, lɛɛ mɛ hu a blɔ nya ní tsumi ji kaa a maa ngɔ he lo nya níhi nɛ a ngɛ ɔ kɛ sɔmɔ mɛ. 28 Enɛ ɔ he ɔ, ke i gbe enɛ ɔ nya nɛ i ngɔ níhi* nɛ a ha a kɛ ya ha mɛ slɔkee ɔ, ma je nɛ ma ba gu nyɛ ngɔ kɛ ya Spania. 29 Jehanɛ se hu ɔ, i le kaa ke i ná nɛ i ba su nyɛ ngɔ ɔ, i kɛ jɔɔmi babauu nitsɛ nɛ je Kristo ngɔ maa ba. 30 Amlɔ nɛ ɔ, nyɛmimɛ, i gu wa Nyɔmtsɛ Yesu Kristo nɔ kɛ jehanɛ se hu mumi ɔ suɔmi ɔ nɔ kɛ ngɛ nyɛ he wami woe kaa nyɛɛ piɛɛ ye he konɛ nyɛɛ kɛ hɛdɔ nɛ sɔle ha Mawu ngɛ ye he, 31 konɛ a kpɔ̃ mi ngɛ nihi nɛ a ngɛ Yudea nɛ a he we yi ɔmɛ a dɛ mi, konɛ sɔmɔmi nɛ i ngɛ sɔmɔe ngɛ Yerusalɛm nane mi ɔ nɛ sa ni klɔuklɔu ɔmɛ a hɛ mi, 32 bɔ nɛ pee nɛ ngɛ Mawu suɔmi nya a, ma ba nyɛ ngɔ kɛ bua jɔmi, konɛ i kɛ nyɛ tsuo wa he mi nɛ jɔ wɔ. 33 Mawu ɔ nɛ e haa tue mi jɔmi ɔ kɛ nyɛ tsuo nɛ hi si. Amen.\n^ Hela, “nya.”\n^ Aloo “nyɛ bua nɛ jɔ nyɛ sibi a he.”\n^ Aloo “nyɛ nyɛɔ tsɔɔ nyɛ sibi ní.”\n^ E ma nyɛ maa pee kaa “jeha komɛ.”\n^ Hela, “yiblii.”\nRoma Bi 15


Fã 14 Hiɛkpamɔ Wiemɔ | Biblia Mli Nikasemɔi Kɛhã Gbekɛbii\nBlema Kristofoi lɛ shiɛ Maŋtsɛyeli lɛ he sane kpakpa lɛ kɛyashi shikpɔŋ lɛ nɔ hei ni yɔɔ shɔŋŋshɔŋŋ lɛ. Yesu tsɔɔ amɛ hei ni amɛshiɛ yɛ, ni etsɔ naakpɛɛ gbɛ nɔ ewa amɛ koni amɛnyɛ amɛshiɛ amɛhã mɛi yɛ mɛi lɛ diɛŋtsɛ awiemɔ mli. Yehowa dro amɛ ekãa kɛ hewalɛ koni amɛnyɛ amɛdamɔ yiwaa ni naa wa naa.\nYesu hã bɔfo Yohane na ninai srɔtoi. Yɛ ekome mli lɛ, ena Yehowa anunyam lɛ. Yɛ ekroko mli lɛ, ena ni ŋwɛi Maŋtsɛyeli lɛ miiye Satan nɔ kunim ni eejie lɛ kɛmiijɛ shihilɛ mli kwraa. Yohane na ni awó Yesu Maŋtsɛ ni mɛi 144,000 lɛ fata ehe kɛmiiye nɔ. Agbɛnɛ hu, ena ni shikpɔŋ muu lɛ fɛɛ etsɔ paradeiso, ni mɛi fɛɛ ni yɔɔ nɔ lɛ efee ekome kɛmiijá Yehowa yɛ toiŋjɔlɛ mli.\nKɛ́ wɔtsu nitsumɔ ni Yehowa kɛwo wɔdɛŋ lɛ, ewoɔ ehiɛ nyam\nJɔɔmɔ ohe nɔ ohã Yehowa, ni ohã ena akɛ oosumɔ ni ohi e-Maŋtsɛyeli lɛ shishi\nHã Yehowa atsɔ o-Naanyo ni fe fɛɛ\nMɛɛ naakpɛɛ nii mumɔ krɔŋkrɔŋ lɛ hã amɛnyɛ amɛfee?\nJamɔŋ hiɛnyiɛlɔi lɛ ehã agbe Yesu. Amrɔ nɛɛ, amɛmiitao kaselɔi lɛ akpa shiɛmɔ shi amɛnyɛɛɛ.\nSaul sumɔɔɔ Kristofoi asane kwraa, shi nɔ ko hã etsake.\nMɛni hewɔ Nyɔŋmɔ tsu Petro akɛ eya nuu nɛɛ ni jeee Yudafonyo lɛ shĩa?\nBɔfo Paulo kɛ enanemɛi lɛ sɔmɔ akɛ maŋsɛɛ sɔɔlɔi, ni amɛkɛ sane kpakpa lɛ tee maji ni yɔɔ shɔŋŋshɔŋŋ lɛ anɔ.\nMɛni hã awo Paulo kɛ Sila tsuŋ? Te fee tɛŋŋ gboklɛfoi akwɛlɔ lɛ bale anɔkwale lɛ?\nPaulo kɛ Timoteo fee ekome kɛtsu nii akɛ nanemɛi afii babaoo.\nGbɛfãa lɛ yɛ oshara waa, shi naagba ko bɛ ni baahã bɔfo nɛɛ nijiaŋ aje wui.\nYesu jie nibii ni baaba wɔsɛɛ lɛ ahe ninai srɔtoi etsɔɔ lɛ.\nKpojiemɔ ni akɛhã Yohane lɛ hãa wɔnaa jɔɔmɔi ni Nyɔŋmɔ Maŋtsɛyeli lɛ kɛbaaba shikpɔŋ lɛ nɔ.\nKɛmaje Mɔ Ko Kɛmaje Mɔ Ko Fã 14 Hiɛkpamɔ Wiemɔ\nlfb bf. 218-219


Hiob 2 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nSatan wie eshi yiŋtoo hewɔ ni Hiob yeɔ anɔkwa lɛ ekoŋŋ (1-5)\nAŋmɛ Satan gbɛ koni eta Hiob gbɔmɔtso he (6-8)\nHiob ŋa lɛ kɛɛ akɛ: “Lomɔmɔ Nyɔŋmɔ ni ogbo!” (9, 10)\nHiob nanemɛi etɛ lɛ bashɛ shi (11-13)\n2 Enɛ sɛɛ lɛ, gbi ko bashɛ, ni anɔkwa Nyɔŋmɔ lɛ bihii*+ lɛ tee ni amɛyadamɔ Yehowa hiɛ,+ ni Satan hu futu amɛ kɛyadamɔ Yehowa hiɛ.+ 2 Kɛkɛ ni Yehowa bi Satan akɛ: “Nɛgbɛ ojɛ obaa nɛɛ?” Satan hã Yehowa hetoo akɛ: “Mijɛ shikpɔŋ lɛ nɔ shikpaa kɛ enɔ shisharamɔ.”+ 3 Ni Yehowa kɛɛ Satan akɛ: “Ani ogbala ojwɛŋmɔ kɛtee* mitsulɔ Hiob nɔ? Mɔ ko mɔ ko bɛ ni tamɔ lɛ yɛ shikpɔŋ lɛ nɔ. Eji nuu ni ja ni yeɔ anɔkwa,*+ esheɔ Nyɔŋmɔ gbeyei, ni etsiɔ ehe kɛjeɔ nɔ fɔŋ he. Eyɛ mli akɛ oka akɛ obaahã mate shi mawo lɛ+ koni makpãtã ehiɛ* yakatswaa moŋ, shi ehiɛ enɔkwayeli lɛ mli kpɛŋŋ lolo.”+ 4 Shi Satan hã Yehowa hetoo akɛ: “Akɛ hewolo hãa yɛ hewolo najiaŋ. Gbɔmɔ kɛ nɔ fɛɛ nɔ ni eyɔɔ baahã yɛ ewala* hewɔ. 5 Shi kɛ́ oosumɔ lɛ, kpã onine mli ni ota ewu kɛ eheloo he,* ni bɔ fɛɛ bɔ ni fee lɛ, ebaalomɔ bo yɛ ohiɛ.”+ 6 Kɛkɛ ni Yehowa kɛɛ Satan akɛ: “Naa! Mikɛ lɛ ewo odɛŋ! Ewala* kɛkɛ okaŋɔ!” 7 No hewɔ lɛ, Satan je Yehowa hiɛ etee, ni ehã asanei* ni waa mɔ he waa tsɛ̃rɛ̃ Hiob+ kɛjɛ enane shishi aahu kɛyashi epampam. 8 Ni Hiob kɔ gbɛ́ko koni ekɛwamɔ ehe, ni eho eta lamulu mli.+ 9 Naagbee lɛ, eŋa kɛɛ lɛ akɛ: “Ohiɛ onɔkwayeli lɛ mli kpɛŋŋ lolo? Lomɔmɔ Nyɔŋmɔ ni ogbo!” 10 Shi ekɛɛ eŋa lɛ akɛ: “Oowie tamɔ yei ni bɛ jwɛŋmɔ lɛ eko wieɔ lɛ. Ani nɔ kpakpa pɛ esa akɛ wɔhe yɛ anɔkwa Nyɔŋmɔ lɛ dɛŋ, shi nɔ gbonyo lɛ, wɔkahe?”+ Enɛ fɛɛ mli lɛ, Hiob kɛ enaabu efeee esha.+ 11 Hiob nanemɛi etɛ komɛi* nu amanehului fɛɛ ni eba enɔ lɛ he, ni amɛteŋ mɔ fɛɛ mɔ jɛ he ni eyɔɔ kɛba—Elifaz,+ Temannyo lɛ, kɛ Bildad,+ Shuanyo+ lɛ, kɛ Zofar,+ Naamanyo lɛ. No hewɔ lɛ, amɛkpɛ mli akɛ amɛbaakpe ni amɛya amɛyaye Hiob ŋkɔmɔ, ní amɛshɛje emii. 12 Be ni amɛna lɛ kɛjɛ shɔŋŋ lɛ, amɛyooo lɛ. Kɛkɛ ni amɛbɔi yaafo waa, ni amɛgbála amɛhe atadei, ni amɛfɔ̃ mulu amɛwo kɔɔyɔɔ lɛ mli kɛ amɛyiteŋ.+ 13 Kɛkɛ ni amɛtara emasɛi yɛ shikpɔŋ jetsɛremɔ kɛ jenamɔ gbii kpawo. Mɔ ko mɔ ko kɛ lɛ ewieee wiemɔ ko, ejaakɛ amɛna akɛ eepiŋ waa diɛŋtsɛ.+\n^ Hebri sht. ŋm., “koni mami lɛ.”\n^ Loo “ni otswia ewu kɛ eheloo nii.”\n^ Loo “faji.”\n^ Loo “Mɛi etɛ komɛi ni Hiob le amɛ.”


Bɔ ni Wɔɔfee Wɔye Wɔbua Kɛtsu Mɛi Krokomɛi Ahiamɔ Nii Ahe Nii | Nikasemɔ\nASAFOŊ onukpa ko ni atsɛɔ lɛ François, ni yɔɔ maŋ ko ni mɛi babaoo bɛ nii tsɔ lɛ mli lɛ wie akɛ: “Oshiki ko ni afɔ̃ lɛ kɛ basabasafeemɔ ba maŋ lɛ mli, ni no ha Yehowa Odasefoi akpei abɔ jo foi kɛshi amɛshĩai.” Ekɛfata he akɛ: “Niyenii kɛ tsofãi ahe basɛ̃, ni nɔ ni yɔɔ lɛ hu ajara bawa waa. Aŋamɔ shikatoohei, ni tsɔji ni ajieɔ shika yɛ mli lɛ hu kpa nitsumɔ.”\nOya nɔŋŋ kɛkɛ ni nyɛmimɛi ni tsuɔ ni yɛ nitsumɔhe nine lɛ kɛ shika kɛ nibii ni he baahia Odasefoi ni eyato Maŋtsɛyeli Asai ni yɔɔ maŋ lɛ mli lɛ anɔ lɛ yaha amɛ. Kui ni kɛ amɛhe tswaa lɛ kɛ nibii tsimɔ gbɛjegbɛi ni yɔɔ maŋ lɛ mli lɛ babaoo, shi akɛni kui enyɔ lɛ fɛɛ le akɛ Odasefoi lɛ fĩii afã ko sɛɛ hewɔ lɛ, bei pii lɛ, amɛhaa nitsumɔhe nine lɛ tsɔji lɛ gbɛ.\nNyɛminuu François wie akɛ: “Be ko beni wɔnyiɛ gbɛ kɛmiiya he ko ni Maŋtsɛyeli Asa ko yɔɔ lɛ, mɛi komɛi ni ewo antɛo lɛ bɔi wɔtsɔne lɛ tu tswaramɔ. Shi tuŋtɛ lɛ eko esaaa wɔhe. Beni wɔna akɛ asraafonyo ko ni hiɛ tu lɛ miiba ekɛ wɔ abakpe lɛ, wɔwo tsɔne lɛ foi kɛtee sɛɛsɛɛ, kɛkɛ ni wɔdɔ wɔhe ni wɔkɛ foi tee nitsumɔhe nine lɛ ekoŋŋ. Wɔda Yehowa shi akɛ wɔgboiii. Enɔ jetsɛremɔ lɛ, nyɛmimɛi 130 ni yɔɔ nakai Maŋtsɛyeli Asa lɛ nɔ lɛ shi kɛtee he ko ni yɔɔ shweshweeshwe. Amɛteŋ mɛi komɛi ba nitsumɔhe nine lɛ, ni wɔha amɛ amɛmumɔŋ kɛ heloonaa hiamɔ nii kɛyashi nibii amli jɔ.”\nNyɛminuu François kɛɛ akɛ: “Sɛɛ mli lɛ, nyɛmimɛi ni yɔɔ maŋ lɛ mli lɛ babaoo ŋmala nitsumɔhe nine lɛ woji kɛda amɛ shi yɛ yelikɛbuamɔ ni amɛkɛha amɛ lɛ hewɔ.” Etsɔɔ mli akɛ, “Bɔ ni nyɛmimɛi jɛ hei krokomɛi baye amɛbua amɛ lɛ ha hekɛnɔfɔɔ ni amɛyɔɔ yɛ Yehowa mli lɛ mli wa.”\nKɛ́ oshara ko ba lɛ, wɔkɛɛɛ wɔnyɛmimɛi ni efĩ amɛ lɛ akɛ, “nyɛyawerea la, ni nyɛyayea nii nyɛtɔrɔa” kɛkɛ. (Yak. 2:15, 16) Moŋ lɛ, wɔtaoɔ gbɛi anɔ ni wɔɔtsɔ wɔkɛ heloonaa nibii aye abua amɛ. Yɛ klɛŋklɛŋ afii 100 lɛ mli hu lɛ, beni nyɛmimɛi lɛ ná le akɛ hɔmɔ baaba lɛ, “kaselɔi lɛ kpɛ mli akɛ amɛaatsu nɔ ko amɛmaje nyɛmimɛi ni yɔɔ Yudea lɛ ni amɛkɛyafɛne amɛ, mɔ fɛɛ mɔ bɔ ni ooonyɛ.”—Bɔf. 11:28-30.\nAkɛ Yehowa tsuji lɛ, wɔmiisumɔ ni wɔkɛ heloonaa nibii aye abua mɛi ni efĩ amɛ lɛ. Shi mumɔŋ yelikɛbuamɔ hu he miihia mɛi. (Mat. 5:3) Enɛ hewɔ lɛ, Yesu fã esɛɛnyiɛlɔi lɛ ni amɛyafee mɛi kaselɔi, bɔni afee ni amɛha mɛi lɛ ana akɛ esa akɛ aye abua amɛ yɛ mumɔŋ, ni amɛfee tsakemɔi ni sa yɛ amɛshihilɛ mli. (Mat. 28:19, 20) Wɔteŋ mɔ fɛɛ mɔ kɛ ebe, ehewalɛ, kɛ nibii ni eyɔɔ lɛ tsuɔ nakai fãmɔ lɛ he nii. Asafo lɛ kɛ oniai ni atsuɔ lɛ eko tsuɔ mɛi aheloonaa hiamɔ nii ahe nii, shi nɔ titri ni akɛfeɔ ji, akɛtsuɔ Maŋtsɛyeli lɛ he nibii ahe nii, ni akɛ eko yeɔ abuaa kɛgbɛɔ sane kpakpa lɛ ashwãa. No hewɔ lɛ, wɔkɛ onia ni wɔtsuɔ lɛ tsɔɔ akɛ wɔsumɔɔ Nyɔŋmɔ kɛ wɔnanemɛi.—Mat. 22:37-39.\nMɛi ni tsuɔ onia kɛfĩɔ Yehowa Odasefoi anitsumɔ lɛ sɛɛ lɛ baanyɛ aná nɔmimaa akɛ, akɛ oniai ni amɛtsuɔ lɛ tsuɔ nii yɛ gbɛ ni hi fe fɛɛ nɔ. Ani obaanyɛ oye obua onyɛmimɛi ni yelikɛbuamɔ he miihia amɛ lɛ? Ani oosumɔ ni okɛ nɔ ko afĩ kaselɔfeemɔ nitsumɔ lɛ sɛɛ? Kɛ́ nakai lɛ, “mɛi ni sa ejurɔfeemɔ lɛ, kaakama amɛ, kɛji efeemɔ yɛ odɛŋ hewalɛ mli.”—Abɛi 3:27.\nGBƐI NI MƐI KOMƐI TSƆƆ NƆ AMƐFĨƆ JEŊ MUU FƐƐ NITSUMƆ LƐ SƐƐ\nTaakɛ eji yɛ Paulo beaŋ lɛ, mɛi ‘tĩaa nɔ ko amɛtoɔ’ ni amɛkɛyawoɔ oniatsumɔ adekai ni aŋma he akɛ “Jeŋ Muu Fɛɛ Nitsumɔ Lɛ” mli yɛ amɛsafo lɛ mli.—1 Kor. 16:2. Daa nyɔɔŋ lɛ, asafoi fɛɛ kɛ onia ni atsu lɛ majeɔ Yehowa Odasefoi anitsumɔhe nine ni kwɛɔ maŋ ni amɛyɔɔ mli lɛ nitsumɔ lɛ nɔ lɛ. Obaanyɛ okɛ shika ni ootao okɛke lɛ hu amaje Watch Tower Bible and Tract Society of Ghana, Attention Accounts Department, P. O. Box GP 760, Accra, Ghana, aloo obaanyɛ okɛyawo fotro ni yɔɔ shikatoohei ni nyiɛ sɛɛ nɛɛ ateŋ ekome mli: Watch Tower, Barclays Bank, Accra High Street Branch, Account number 048/2746365, loo Watch Tower, Ghana Commercial Bank, Accra High Street Branch, Account number 1011130008990, aloo obaanyɛ okɛya Yehowa Odasefoi lɛ anitsumɔhe nine ni kwɛɔ maŋ ni oyɔɔ mli lɛ nitsumɔ lɛ nɔ lɛ. Obaanyɛ otsɔ gbɛi ni atsɔɔ nɔ atsuɔ onia ni atsĩ tã yɛ shishigbɛ lɛ hu nɔ okɛ nibii ni ootao okɛye obua lɛ amaje Yehowa Odasefoi anitsumɔhe nine ni kwɛɔ maŋ ni oyɔɔ mli lɛ nɔ lɛ.\nKɛ́ akɛ tsɛk miiha kɛtsɔ adrɛs ni yɔɔ yiteŋgbɛ lɛ nɔ lɛ, esa akɛ aŋma “Watch Tower” yɛ nɔ akɛ mɛi ni aawo shika lɛ aaha.\nEsa akɛ aŋma wolo fioo ko afata nɛkɛ nikee nii nɛɛ ahe, ni akɛtsɔɔ akɛ amɛji nibii ni akɛmiike kwraa.\nNIBII NI AKƐHA SHI AKƐKEKO LƐ AHE GBƐJIANƆTOO\nAbaanyɛ akɛ shika aha Watch Tower Bible and Tract Society of Ghana koni akɛtsu jeŋ fɛɛ nitsumɔ lɛ he nii. Shi kɛ́ mɔ ni kɛ shika lɛ ha lɛ miitao lɛ, akɛbaaha lɛ. Kɛ́ ootao ole sane nɛɛ mli jogbaŋŋ lɛ, ofainɛ ŋmaa Accounts Department lɛ kɛtsɔ adrɛs ni atsɔɔ yɛ yiteŋgbɛ lɛ nɔ, loo obaanyɛ otswa amɛ tɛlifoŋ yɛ (030)2712456 nɔ.\nŊshɔɔrans: Mɔ ko baanyɛ aŋma Watch Tower Bible and Tract Society of Ghana gbɛ́i awo ŋshɔɔrans ko nɔ akɛ mɛi ni akɛ ŋshɔɔrans lɛ aha yɛ mɔ lɛ gbele sɛɛ.\nShika ni Akɛto Shikatoohe: Mɔ ko baanyɛ eŋma yɛ shika ni ekɛto shikatoohe, shika ko ni ekɛha shikatoohe ko be kukuoo ko, loo epɛŋshɛŋ shika he woji lɛ anɔ ákɛ akɛ shika nɛɛ aha Watch Tower Bible and Tract Society of Ghana yɛ egbele sɛɛ, ni ebaafee enɛ yɛ mlai ni maŋ ni eyɔɔ nɔ lɛ ewo yɛ saji ni tamɔ nakai lɛ ahe lɛ naa.\nShika ni Akɛwo Nitsumɔ ko mli loo Akɛfa Shikatoohe: Mɔ ko baanyɛ ekɛ shika ni ekɛwo nitsumɔ ko mli loo ekɛfa shikatoohe ko lɛ aha Watch Tower Bible and Tract Society of Ghana.\nShikpɔji kɛ Tsũi: Mɔ ko baanyɛ ekɛ shikpɔji kɛ tsũi ni baahi hɔɔmɔ ake kwraa, loo ekɛ lɛ diɛŋtsɛ eshĩa ko ni eyɔɔ mli lɛ aha akɛ ekɛmiike kwraa shi ebaahi shĩa lɛ mli kɛyashi ebaagbo. Ha nitsumɔhe nine ni kwɛɔ maŋ ni oyɔɔ mli lɛ nitsumɔ lɛ nɔ lɛ ale dani okɛ shikpɔŋ loo tsũ ko aha.\nKɛ́ mɔ ko miisumɔ ni eye ebua Yehowa Odasefoi ajeŋ muu fɛɛ nitsumɔ lɛ kɛtsɔ nɛkɛ gbɛjianɔtoi nɛɛ ateŋ eko nɔ, loo eetao ele amɛteŋ eko he saji babaoo lɛ, ebaanyɛ eŋma Accounts Department lɛ wolo loo etswa amɛ kɛtsɔ adrɛs ni yɔɔ shishigbɛ nɛɛ nɔ.\nTɛlifoŋ: (030) 2712456\nKɛmaje Mɔ Ko Kɛmaje Mɔ Ko Bɔ ni Wɔɔfee Wɔye Wɔbua Kɛtsu Mɛi Krokomɛi Ahiamɔ Nii Ahe Nii\nTsu Onia (opens new window)


Tatsɛ Naaman Bu Jokuɛ Yoyo ɔ Nɛ E Je Israel ɔ Tue | Baiblo Mi Ní Kasemi Kɛ Ha Jokuɛwi\nNÍ KASEMI 51\nSiria ta buli ɔmɛ nu jokuɛ yoyo ko kɛ ho Siria ya. Jokuɛ yoyo nɛ ɔ ji Israel no. A nu lɛ kɛ je e weku li a he. Kɛ je Siria kɛ ya Israel kɛ wawɛɛ. A tsɛɛ Siria bi ɔmɛ a tatsɛ ɔ ke Naaman. Naaman ngɛ yo. Jokuɛ yoyo ɔ sɔmɔ Naaman yo ɔ. Nihi nɛ jokuɛ yoyo ɔ ngɛ a ngɔ ɔ ja we Yehowa, se lɛɛ e jaa Yehowa.\nHe womi nɔ hiɔ yaya ko pue Naaman nɔ, nɛ e yeɔ lɛ be fɛɛ be. Jokuɛ yoyo ɔ suɔ kaa e maa ye bua lɛ. E de Naaman yo ɔ ke: ‘I le nɔ ko nɛ e ma nyɛ ma ha nɛ o huno ɔ ma ná he wami. Yehowa gbalɔ ko ngɛ Israel nɛ a tsɛɛ lɛ ke Elisha. E ma nyɛ ma tsa o huno ɔ.’\nNaaman yo ɔ de Naaman nɔ́ nɛ jokuɛ yoyo ɔ de lɛ ɔ. Naaman suɔ kaa e ná he wami, enɛ ɔ he ɔ, e ho Elisha we ɔ mi ya ngɛ Israel. Naaman susu kaa Elisha maa pee lɛ kaa bɔ nɛ a peeɔ nimli nguahi. Se Elisha nitsɛ kɛ Naaman tui munyu. E tsɔ e sɔmɔlɔ ko mohu konɛ e ya nya Naaman he. Elisha de e sɔmɔlɔ ɔ konɛ e ya de Naaman ke: ‘Yaa nɛ o ya du si kpaago ngɛ Yɔdan Pa a mi. Ke o pee jã a, o hiɔ ɔ maa jɔ.’\nNaaman mi mi fu wawɛɛ. E de ke: ‘I susu kaa gbalɔ nɛ ɔ ma tsɛ e Mawu ɔ biɛ, nɛ e maa fɔ̃ e nine kɛ ya kɛ ba nɛ e ma tsa mi. Mohu ɔ, e ngɛ mi dee ke ma ya du ngɛ Israel pa nɛ ɔ mi. Pahi nɛ ngɛ Siria a hi pe pahi nɛ ngɛ Israel ɔ. Ke jã lɛɛ ma ya du ngɛ Siria pa amɛ eko mi mɔ.’ Naaman mi mi fu, nɛ e je Elisha we ɔ mi.\nNaaman sɔmɔli ɔmɛ ye bua lɛ konɛ e susu níhi a he saminya. A de lɛ ke: ‘Anɛ o sume kaa o maa pee nɔ́ fɛɛ nɔ́ nɛ ma ha nɛ o ma ná tsami lo? Nɔ́ nɛ gbalɔ ɔ ke o pee ɔ, tsa pi nɔ́ ko nɛ o be nyɛe maa pee. Moo lɛɛ moo pee kɛkɛ.’ Naaman bu e sɔmɔli ɔmɛ tue. E ya sɛ Yɔdan Pa a mi, nɛ e mu kɛ ya nyu ɔ sisi si kpaago. Benɛ Naaman mu kɛ ya nyu ɔ sisi si kpaagone ɔ nɛ e ke e jeɔ kpo ɔ, e ná tsami. E bua jɔ wawɛɛ, nɛ e kpale kɛ ho Elisha ngɔ ya konɛ e ya na lɛ si. Naaman de Elisha ke: ‘Piɔ lɛɛ i na kaa Yehowa ji anɔkuale Mawu ɔ nɛ.’ Benɛ Naaman kpale kɛ ho Siria ya nɛ jokuɛ yoyo ɔ nɛ je Israel ɔ na kaa Naaman ná tsami ɔ, kɛ o susu kaa jokuɛ yoyo ɔ maa nu he ha kɛɛ?\n“O ha nɛ jokuɛwi kɛ bimwɔwi ngɛ o yi jee.”—Mateo 21:16\nSane bimihi: Anɛ o susu kaa jokuɛ yoyo nɛ e je Israel ɔ yi gbeye kaa e kɛ Naaman yo ɔ maa tu munyu lo? Mɛni ye bua lɛ nɛ e ná kã kɛ tu munyu?\n2 Matsɛmɛ 5:1-19; Luka 4:27\nMOO PEE YEHOWA HUƐ\nYehowa Maa Ye Bua Mo Konɛ O Ná Kã\nMɛni maa ye bua mo konɛ o ná kã nɛ o kɛ maa tu Yehowa he munyu kɛ tsɔɔ nihi?


Mi-Wolo ni Gbaa Biblia Mli Saji yɛ Pangasinan Wiemɔ Mli\nKANEMƆ YƐ Afrikaans Albania Amharic Arabic Armenia Azerbaijani Azerbaijani (Cyrillic) Basque Bislama Blɔfo Cambodia Catalan Chichewa Chinese Mandarin (Simplified) Chinese Mandarin (Traditional) Chitonga (Malawi) Chol Croatia Czech Dangme Denmark Dutch Estonia Ewe Fante Finland French Ga Galician Georgia Germany Gun Hela Hiligaynon Hungary Iloko Indonesia Italia Japan Kabyle Kannada Kazakh Kinyarwanda Kirghiz Kirundi Kongo Korea Kpelle Krio Latvia Lithuania Malagasy Malay Mingrelian Myanmar Nahuatl (Central) Ngabere Norway Nzema Oromo Otomi (Mezquital Valley) Pangasinan Poland Portugal Punjabi Romania Russia Serbia Serbia (Roma) Sesotho (Lesotho) Setswana Sinhala Slovak Slovenia Solomon Islands Pidgin Spania Swahili Sweden Tagalog Tahiti Tamil Tankarana Tarascan Telugu Thailand Tigrinya Tojolabal Totonac Tsonga Turkey Tzeltal Tzotzil Uighur (Cyrillic) Ukrain Urdu Uzbek Valencian Vezo Wallis Welsh Xhosa Zapotec (Lachiguiri) Zulu\nAkɛ Biblia Mli Saji Wolo lɛ Tee Skul\nMi-Wolo ni Gbaa Biblia Mli Saji ni ajie lɛ kpo yɛ Pangasinan wiemɔ mli yɛ afi 2012 lɛ miiye eebua gbekɛbii ni yɔɔ Philippines ni wieɔ nakai wiemɔ lɛ. Wolo nɛɛ ba yɛ be naa, ejaakɛ no beaŋ lɛ, Philippines Nitsumɔhe ni Kwɛɔ Skul Nɔ lɛ kɛ gbɛtsɔɔmɔ ehã akɛ, akɛ gbekɛbii lɛ amaŋ wiemɔ atsɔɔ amɛ nii yɛ praimari skul srɔtoi lɛ amli.\nAwieɔ wiemɔi srɔtoi fe 100 yɛ Philippines, no hewɔ lɛ, akɛ be kplaŋŋ etaa saji anaa yɛ wiemɔi nɛɛ ateŋ nɔ ni sa akɛ akɛtsɔɔ nii yɛ klas lɛ he. Yɛ afi 2012 lɛ, fãmɔ ni Nitsumɔhe ni Kwɛɔ Skul Nɔ lɛ kɛhã lɛ tsɔɔ akɛ, “kɛ́ akɛ wiemɔ ni gbekɛbii lɛ wieɔ yɛ shĩa” lɛ tsɔɔ amɛ nii lɛ, “amɛnuɔ shishi oya ni amɛleɔ nii jogbaŋŋ.” Enɛ hewɔ aje gbɛjianɔtoo ni ji “Mɔ Maŋ Nɔ Wiemɔ Kɛnitsɔɔmɔ” lɛ shishi lɛ.\nPangasinan fata wiemɔi ni ahala akɛ akɛbaatsɔɔ nii lɛ he. Shi no mli lɛ, naagba ko yɛ. Skul nɔkwɛlɔ ko wie akɛ, abɛ woji tsɔ yɛ Pangasinan wiemɔ mli ni akɛbaatsɔɔ skulbii lɛ anii. No hewɔ lɛ, be ni Yehowa Odasefoi lɛ jie Mi-Wolo ni Gbaa Biblia Mli Saji lɛ kpo yɛ amɛkpokpaa wulu nɔ kpeei ni amɛfee yɛ November afi 2012 lɛ shishi lɛ, ebafee be ni sa jogbaŋŋ.\nAkala wolo nɛɛ aaafee 10,000 ni ajara yɛ kpokpaa wulu nɔ kpeei lɛ ashishi. Gbekɛbii kɛ amɛfɔlɔi fɛɛ amii shɛ amɛhe jogbaŋŋ akɛ amɛná wolo lɛ yɛ amɛmaŋ wiemɔ mli. Nuu ko kɛ eŋa wie akɛ: “Wɔbii lɛ nyaa wolo nɛɛ he waa, ejaakɛ amɛnuɔ shishi jogbaŋŋ.”\nBe ni agbe kpee lɛ naa nɔŋŋ lɛ, Odasefoi fioo komɛi kɛ amɛ-Biblia Mli Saji wolo lɛ tee skul yɛ Dagupan City. No mli lɛ, akɛni ekpakpa ko dani skul tsɔɔlɔi lɛ náa woji yɛ Pangasinan wiemɔ mli kɛtsɔɔ nii hewɔ lɛ, amɛmii shɛ amɛhe pam. Ajara woji nɛɛ 340 kɛ sɛɛ ahã amɛ. Oya nɔŋŋ ni tsɔɔlɔi lɛ kɛ woji lɛ bɔi gbekɛbii lɛ nitsɔɔmɔ koni amɛle amɛmaŋ wiemɔ lɛ kanemɔ.\nEŋɔɔ Yehowa Odasefoi anaa waa akɛ wolo nɛɛ miiye eebua yɛ gbekɛbii anitsɔɔmɔ mli. Mɔ ko ni fata he kɛtsɔɔ Mi-Wolo ni Gbaa Biblia Mli Saji lɛ shishi lɛ wie akɛ: “Wɔle kɛjɛ jeeŋmɔ beebe akɛ, ehe miihia ni afee woji kɛ nibii yɛ mɛi amaŋ wiemɔ mli koni anyɛ ashɛ amɛtsui ahe. No hewɔ ni Odasefoi gboɔ deŋme kɛtsɔɔ Bibliai kɛ woji kɛ nibii ni akɛkaseɔ Biblia lɛ ashishi kɛyaa wiemɔi ohai abɔ mli lɛ.”